U20 Fudbalska reprezentacija Srbije - Blic Sport\nČAS FUDBALA STARIJE OMLADINSKE SELEKCIJE Sjajna pobeda "orlića" u Kastel Di Sangru protiv Italijana\nPAMTE SE GOLOVI VEČITIMA Srećković: Poziv u reprezentaciju kruna sezone\nFudbaler Nikola Srećković jeste na odmoru, kao i ostali prvotimci Voždovca, ali njegov odmor traje kratko, jer već za nekoliko dana će se odazvati selektoru Milanu Obradoviću i staviti na raspolaganje selekciji Srbije do 20 godina.\nFudbaleri Srbije do 20 godina bez pobede protiv Ukrajine\nOmladinska fudbalska reprezentacija Srbije, za igrače do 20 godina (rođeni 1996. i mlađi), odigrala je sa Ukrajinom 1:1 (1:1) u prijateljskom susretu u Staroj Pazovi. Nakon poraza od Slovačke, "orlići" selektora Ilije Petkovića uspeli su da poprave utisak, ali ne i da stignu do pobede.\nUSPEŠAN DEBI Lalatovićevi "orlići" bolji od Crne Gore\nNovoformirana selekcija Srbije (fudbaleri do 20 godina) savladala je u prvoj proveri vršnjake iz Crne Gore na stadionu u Podgorici - 2:1(0:0).\nŠampionka Evrope i zlatni "orlić": Ovako uživaju Milica Dabović i Staniša Mandić /FOTO/\nNezaboravni jun što se tiče sportskih uspeha je iza nas, ali se odjek i dalje oseća. Košarkašice su predvođene Milicom Dabović postale prvakinje Evrope, fudbaleri do 20 godina su osvojili Svetsko prvenstvo, a član generacije za pamćenje bio je i Staniša Mandić i došlo je do susreta šampiona.\nMilinković-Savić: Celom svetu pokazujemo kako Srbija igra dobar fudbal\nOmladinski reprezentativac Srbije Sergej Milinković-Savić rekao je da je pobeda protiv Malija (2:0) skinula veliki pritisak sa ekipe i poručio da plasman u osminu finala Mundijalita zavisi od njegovog tima.\nPaunović: U fudbalu se dogode i ovakvi dani, zaslužili smo bar bod\nSelektor fudbalske reprezentacije Srbije za igrače do 20 godina Veljko Paunović smatra da nisu zaslužili poraz od Urugvaja (0:1) na startu Mundijalita.\nPaunovićevi "orlići" napunili mrežu Mjanmara u pripremama za Mundijal\nU prvoj od dve predviđene prijateljske utakmice fudbaleri Srbije uzrasta do 20 godina deklasirali su vršnjake iz Mjanmara sa 6:0 (2:0) na stadionu Čukaričkog. Drugi meč je na programu za tri dana u Staroj Pazovi.\nPaunović okupio reprezentaciju pred provere sa Mijanmarom: Bez potcenjivanja\nSelektor omladinske reprezentacije Srbije do 20 godina Veljko Paunović okupio je igrače na koje računa za Svetsko prvenstvo u Novom Zelandu uoči prijateljskih utakmica protiv selekcije Mijanmara.\nPaunović: Na Svetskom prvenstvu nema lakih protivnika\nSelektor fudbalske reprezentacije Srbije za igrače do 20 godina Veljko Paunović rekao je da veruje u prolaz u narednu fazu takmičenja, iako je nacionalni tim dobio tešku grupu na Svetskom prvenstvu.\n"Orlići" prvi put na Svetskom prvenstvu: Prvi rivali Meksiko i Urugvaj\nRivali fudbalske reprezentacije Srbije u grupnoj fazi takmičenja na U20 Svetskom prvenstvu u Novom Zelandu biće Meksiko, predstavnik Afrike (CAF) i Urugvaj.\nFudbaleri Srbije do 20 godina pobedili Hrvatsku i osvojili prvu Ligu regiona\nFudbalska reprezentacija Srbije do 20 godina pobednik je prve Lige regiona, u kojoj su pored "orlića" igrali i selekcije Hrvatske, Slovenije i Mađarske.


Evropska nedelja mobilnosti obeležena širom Srbije – Beograd najavljuje čistiji transport\nGradovi i opštine širom Srbije su se priključili akciji Dan bez automobila, neki 21. septembra, a neki 22. septembra, a u zemlji su organizovane i mnogobrojne druge aktivnosti u okviru Evropske nedelje mobilnosti od 16. do 22. septembra.\nBeograd je u poslednje četiri godine napravio čak 20.000 kvadratnih metara pešačke zone, izjavio je zamenik gradonačelnika Goran Vesić na obeležavanju Dana bez automobila, kom su prisustvovali i ministar zaštite životne sredine Goran Trivan i ministar za rad, zapošljavanje, boračka i socijalna pitanja Zoran Đorđević. Ministri su na događaj organizovan u okviru Evropske nedelje mobilnosti stigli biciklima.\nVesić je najavio da će tokom jeseni biti organizovan konkurs za izgradnju 150 biciklističkih stanica, navodi se u saopštenju Grada Beograda.\n„Želimo da u naredne četiri godine izgradimo još 112 kilometara staza za bicikliste. Time jasno hoćemo da damo prednost biciklima u odnosu na vozila“, izjavio je Vesić.\nVesić je dodao da grad namerava da kupi 10 električnih automobila i oko 80 električnih autobusa.\n„Pokrenućemo inicijativu da električna vozila koriste žutu traku i besplatno koriste parking. Želimo da ih bude što više“, rekao je Vesić i poručio da je cilj da Beograd postane „zeleni i ekološki grad“.\nU saopštenju se navodi da je Trivan podsetio da je kvalitet vazduha u Srbiji „dramatično loš“, posebno u Beogradu, Pančevu, Nišu i Subotici i poručio da to mora da se menja. Podsetio je i da je prošle godine uvezeno oko 131.000 automobila, a od kojih je 60% starije od 12 godina.\n„To je veliki problem, uvešćemo niz mera i pokušaćemo da imamo što više elektronskih i hibridnih automobila. Razgovoraćemo u Vladi da pomognemo subvencijama“, rekao je Trivan i naveo da čak 6.000 ljudi u Srbiji godišnje umre od posledica lošeg vazduha.\nRTS: Ikarbus se sprema za proizvodnju električnih autobusa za GSP\nRTS je u međuvremenu javio da u Ikarbus za dva meseca dolazi jedan od najvećih proizvođača autobusa i kamiona u Kini i da bi rezultat toga bio da se u pogonima Ikarbusa montiraju isključivo električni autobusi, koji bi se koristili u GSP-u.\nPrema ranijim najavama, kineski proizvođač zainteresovan za Ikarbus je Yinlong.\nKineski investitor namerava u Srbiji da izgradi i fabriku baterija, a želi i da autobus proizveden u Ikarbusu bude evropski proizvod sa ovih prostora, što stvara veliki potencijal za izgradnju novih manjih fabrika koje će biti kooperanti u ovom projektu, navodi se u izveštaju RTS-a koji citiraju domaći mediji.\nEvropsku nedelju mobilnosti obeležili 21 grad i opština u Srbiji\nNa zvaničnom sajtu Evropske nedelje mobilnosti se navodi da su u kampanji učestvovali 21 grad i opština u Srbiji.\nUčešće su uzeli Aranđelovac, Bečej, Bela Palanka, Beograd, Bor, Čajetina, Kikinda, Kruševac, Loznica, Mionica, Niš, Novi Sad, Osečina, Pančevo, Pirot, Savski venac (Beograd), Smederevo, Sombor, Srbobran, Sremska Mitrovica i Svilajnac.\nTagovi: Dan bez automobila, električni autobusi, električni automobili, Evropska nedelja mobilnosti, Goran Trivan, Goran Vesić\nPočetna » Vesti » Mobilnost » Evropska nedelja mobilnosti obeležena širom Srbije – Beograd najavljuje čistiji transport


Putin: Euroazijski ekonomski savez ima epohalno značenje - Russia Beyond Croatia\nPutin: Euroazijski ekonomski savez ima epohalno značenje\n31. SVI 2014.\nPut do potpisivanja sporazuma o osnivanju Euroazijskog ekonomskog saveza bio je težak, priznali su predsjednici Rusije i Bjelorusije. Krize potiču procese integracije, smatra predsjednik kolegija Euroazijske ekonomske komisije Viktor Hristenko. Podsjetimo da su lideri Rusije, Bjelorusije i Kazahstana potpisali 29. 5. u Astani sporazum o Euroazijskom ekonomskom savezu, koji će stupiti na snagu 1. siječnja 2015. godine.\nPredsjednik Kazahstana je na potpisivanju Euroazijskog ekonomskog saveza izgledao zadovoljan: „povijesni trenutak“ (tako su potpisivanje dokumenta nazvali dužnosnici triju zemalja) održao se u njegovoj državi. Stvaranje saveza bila je ideja Nazabajeva koju je pokrenuo još 1994., istaknuo je Vladimir Putin. Razvoj je išao „nekad brže, nekad sporije“, no u 2009. Kazahstan je dao integraciji novi impuls: „I tad smo se dogovorili da rad na savezu intenziviramo“, rekao je ruski predsjednik.\nPotpisani sporazum, smatra Putina, ima epohalno značenje i otvara široke perspektive za razvoj ekonomije i povećanja imućnosti građana država, prenosi RIA Novosti. Ruski predsjednik je rekao da Rusija, Bjelorusija i Kazahstan prelaze na principijelno novu razinu suradnje, osnivaju zajednički prostor sa slobodnim cirkuliranjem robe, usluga, kapitala, radne snage, provodit će usuglašenu politiku u ključnim sektorima: energetici, industriji, seoskom gospodarstvu, transportu.


NIS prepolovio neto dobit u 2015. godini – Energy Press\nNaftna industrija Srbije (NIS) imala je u 2015. godini neto dobit od 14,6 milijardi dinara što je gotovo upola manje nego 2014. godine i na nju su u najvećoj meri uticali pad cena nafte na svetskom tržištu od gotovo 50 odsto i negativni uticaj kursnih razlika od 8,1 milijardu dinara, saopštila je danas ta kompanija. “Iako su finansijski pokazatelji niži nego 2014. godine, oni su znatno viši od planiranih za 2015, uzimajući u obzir pad cena sirove nafte”, ističe se saopštenju.\nNeto dobit NIS-a u 2014. godini bila je 27,8 milijardi dinara. Dodaje se da je održanju profitabilnosti u izuzetno složenim uslovima za poslovanje u najvećoj meri doprinelo kontinuirano sprovodjenje programa operativne efikasnosti. “NIS je uspeo da održi planirani nivo investicija i u 2015. godini u razvoj kompanije je uloženo 30,3 milijarde dinara, što je dvostruko više od ostvarene godišnje neto dobiti kompanije, čime je NIS ostao u vrhu najvećih investitora u Srbiji”, navedeno je u saopštenju. Obaveze NIS-a po osnovu poreza i drugih javnih prihoda u 2015. godini iznosile su 151,9 milijardi dinara, odnosno 12 odsto više nego pre godinu dana.\nTa kompanija je treći put zaredom, akcionarima isplatila dividende u 2015. u ukupnom iznosu od 7,6 milijardi dinara, što je 25 odsto neto dobiti kompanije iz 2014. godine. Kako je saopšteno, NIS je u oblasti istraživanja i proizvodnje povećao rezerve ugljovodonika za osam odsto u poredjenju sa prošlom godinom, a obim prerade nafte i dorade poluproizvoda povećan je za šest odsto i nastavljena je modernizacija preradjivačkih kapaciteta.\nU 2015. godini NIS je osnovao kompaniju TETO Pančevo sa ciljem izgradnje termoelektrane–toplane kapaciteta 140 megavati u Pančevu, završena je izgradnja malih elektrana Velebit 3 i Sirakovo 2 i kompanija trenutno ima 13 malih elektrana na naftnim i gasnim poljima u Srbiji, ukupnog kapaciteta 11,6 magavati. Promet naftnih derivata povećan je za pet odsto u odnosu na 2014. godinu i NIS je povećao učešće na maloprodajnom tržištu naftnih derivata u Srbiji za jedan odsto.\nGeneralni direktor Kiril Kravčenko je ocenio da je protekla godina bila teška ne samo za NIS, već i za ceo naftno-gasni sektor u svetu i da je ponosan što je kompanija uspela da zadrži profitabilnost. “Naš odgovor na krizu su bili timski rad, smanjenje troškova i operativna efikasnost u svim segmentima poslovanja, koji su dali očekivane rezultate zbog čega i dalje ostaju naš glavni cilj. Pred nama su teška vremena zbog čega moramo ostati fokusirani do kraja i uložiti mnogo napora na održanje profitabilnosti kompanije”, rekao je Kravčenko.\nPobunili se protiv imigrantskih mjera nove Komisije


Kompanija “GOSA” osnovana je 1923. godine srpskim i francuskim kapitalom pod nazivom Jasenica AD, kao radionica za remont vagona i izradu celicnih konstrukcija. Pocetak proizvodnog programa sadasnje kompanije GOSA FOM A.D. nastaje 1930. godine osnivanjem radionice za izradu celicnih konstrukcija, dizalica, mostova i ostalih objekata.\nPeriod od 1950. do 1960. karakterise proizvodnja celicnih konstrukcija razlicite namene, dizalica, rezervoara i opreme za elektrane.\nPolovinom sedamdesetih proizvodni program ukljucuje proizvodnju koksne i metalurske opreme a pocetkom osamdesetih pocinje proizvodnja rudarske opreme za podzemnu i nadzemnu eksploataciju i reduktora. Bile su to godine u kojima je postavljen temelj proizvodnog programa Gosa Fom i period osvajanja evropskog i svetskog trzista.\nUporedo sa osvajanjem novih proizvoda i trzista Gosa Fom je uspostavljala i znacajnu poslovno - tehnicku saradnju sa inopartnerima. Sa nemackim firmama Takraf i Eickhoff osvojena je proizvodnja kompletne rudarske opreme i reduktora svetskog kvaliteta a uspostavljena je i ostvarena znacajna saradnja sa poznatim evropskim i svetskim firmama u oblasti energetike, metalurgije i rudarstva.\nUsmeravajuci investicije i kadrove u kontinuiran razvoj i osvajanje novih proizvoda, uz nemerljivu pomoc i podrsku poslovnih partnera, oblikovan je sadasnji proizvodni program kompanije koji obuhvata opremu za energetiku, koksnu i metalursku opremu i masine, rudarsku opremu, kranove, procesnu opremu, reduktore, celicne konstrukcije i mostove.\nGosa Fom danas - to je savremena, trzisno orjentisana i u svetu afirmisana kompanija koja zahvaljujuci sopstvenom inzenjeringu, projektantskim, tehnoloskim i proizvodnim znanjima i umecima ispunjava najstrozije svetske kriterijume.\nPolitika otvorenosti za sve oblike saradnje sa evropskim i svetskim firmama ukljucujuci i zajednicka ulaganja i u narednom periodu ostaje jedno od strateskih opredeljenja kompanije.


M. K. 19. novembra 2016. 18:14\nMeđunarodni festival tamburaške muzike „Tamburica fest“, koji se u vojvođanskom selu Deronje i u Novom Sadu održava od 2008. godine ušao je u najuži izbor za najbolji festival etno muzike na svetu, izjavio je danas predsednik Svetske asocijacije festivala, umetnika i izvođača (VAFA) Dono Cvetkov.\nOn se nalazi u Novom Sadu u jednoj vrsti inspekcije povodom izbora za tu prestižnu titulu, a novinarima je rekao da su osim „Tamburica festa“ u konkurenciji i tradicionalni etno festivali koji se održavaju u Škotskoj, Francuskoj, Italiji, Nemačkoj, Rusiji, SAD, Mađarskoj, Kazahstanu i Ukrajini.\n„Došao sam da se do detalja upoznam sa festivalom koji nije biznis, nego ozbiljna kulturna misija na svetskom nivou. Za razliku od većine festivala “Tamburica fest“ istinski neguje tradiciju, ima jedinstven karakter za doprinos svetskoj kulturnoj baštini i mogu reći da je u najužoj konkurenciji za dobijanje titule najboljeg etno festivala na svetu“, rekao je Cvetkov novinarima.\nOsnivač „Tamburica festa“ Jovan Pejčić je rekao da on i tim koji je okupljen oko tog festivala pomenutu nominaciju doživljava kao posebno priznanje za predan rad u predhodnih devet festivalskih godina.\n„Nastavićemo sa našom misijom i posebno nam je drago što Novi Sad, koji je i Evropska prestonica kulture 2021. i Omladinska prestonica Evrope 2019. godine, ima još jednu značajnu nominaciju za prestižno priznanje“, rekao je Pejčić.\nZa predhodnih devet godina postojanja „Tamburica fest“ je okupio više od 500.000 posetilaca i više od 160 orkestara iz svih krajeva sveta.\netno muzikafestivaltamburica fest


Foto: CTV News / screenshot\nDanijel Dubajić (45) iz Toronta, inače rodom iz Srbije, optužen je u Kanadi za trgovinu narkoticima i oružjem, nakon što je policija prošlog meseca u njegovom domu pronašla više od 180 kilograma droge, vatreno oružje i municiju.\nKako pišu strani mediji, ovo je najveća jednodnevna zaplena u istoriji policije Kanade.\n- Čovek iz Toronta suočava se sa 78 krivičnih prijava, nakon što je policija u njegovom stanu pronašla više od 18 miliona dolara, drogu i 65 komada vatrenog oružja - piše na sajtu CTV News.\nProdavao oružje uličnim bandama\nKako je rečeno na konferenciji za medije, pronađeni pištolji bili su namenjeni za ulične bande čime je njihovo posedovanje predstavljalo značajnu pretnju javnoj bezbednosti u toj zemlji.\nIstraga je započela početkom ove godine, kada su službenici saznali za informacije u vezi sa trgovinom drogom na području gde živi Danijel Dubajić.\nZaplenjeno oružje nađeno kod Srbina\nKada je policija došla da izvrši pretres njegove kuće u kojoj on stanuje, a koja se inače nalazi u vrlo mirnom naselju, na licu mesta zatekli su i Dubajića.\nIstražitelji su rekli da je on bio vrlo smiren i da je "znao da mu je došao taj dan". Dubajić, prema tamošnjoj policijskoj evidenciji, nije imao dosije u policiji u vezi sa trgovinom drogom i oružjem.\nČovek koji mu je izdavao dom u kojem je Srbin živeo 22 godine, rekao je novinarima da je Dubajić radio kao slikar, bavio se isceliteljstvom i uvek je na vreme plaćao stanarinu.\nVrednost droge procenjena na više od 18 miliona dolara\nPolicija je pretresom stana pronašla 106 kilograma kokaina, 61 kilogram kristalnog metamfetamina, pet kilograma fentanila, devet kilograma MDMA, 65 komada vatrenog oružja, odnosno 57 pištolja i osam dugocevnih i poluautomatskih pušaka, više od 15.000 metaka i nekoliko šaržera. Ulična vrednost zaplenjene droge procenjuje se na 18.240.000 američkih dolara.\nDubajić bi pred sudom trebalo da se pojavi 7. januara sledeće godine.\nPREKOOKEANSKI ŠVERC VIŠE OD TONE KOKAINA U Portugalu "pali" Srbi i Crnogorci, optuženi da su organizovali grupu koja je donosila drogu iz Meksika u Evropu


Pozari sirom Timocke krajine – Knjaževac vesti\nHome / Bezbednost / Pozari sirom Timocke krajine\nPozari sirom Timocke krajine\nin Bezbednost, Negotin, Timocka krajina, Zajecar januar 15, 2010\t0 135 Views\nGrejalica uzrok požara u Službi zapošljavanja?\nU požaru, koji je juče izbio u Filijali Nacionalne službe zapošljavanja u Zaječaru, pričinjena je velika materijalna šteta, ali je kompletna arhiva i dokumentacija sačuvana, izjavio je danas direktor Dragan Golubović. Jedna kancelarija je potpuno izgorela, oštećene su instalacije i kompletan informacioni sistem ne radi, tako da ova ustanova do ponedeljka, 18. januara, neće moći da pruža usluge gradjanima.\nVatrogasci su brzo reagovali i lokalizovali požar nakon što su evakuisali zaposlene iz kancelarija zahvaćenih dimom i vatrom. Policijska uprava u Zaječaru ne želi da daje izjave o uzrocima požara dok istraga traje, ali prema nezvaničnim informacijama koje su danas objavili lokalni mediji, pretpostavlja se da je uzrok uljana grejalica koja je bila ukljucena u struju.\nU požarima izgoreli poslovni i stambeni objekat\nNegotin – U Negotinu su poslednjih dana u gotovo samom centru grada izbila dva veća požara. Bez obzira na brzu intervenciju vatrogasno-spasilačke jedinice, u požarima su izgorela dva poslovna i jedan stambeni objekat, na sreću bez ljudskih žrtava. U poslednjem požaru potpuno je izgorela stolarska radnja, stradao je celokupan inventar, mašine, alati, materijal i gotovi proizvodi, a šteta se procenjuje na 15.000 evra. Uz ponudu za materijalnu pomoć oštećenim licima, lokalna samouprava je takođe ubrzala proces preseljenja vatrogasaca na lokaciju bližu gradu. Kako saznajemo, lokacija novog vatrogasnog doma najverovatnije će biti kod Auto-moto društva i nekadašnjeg stovarišta Hemijske industrije Prahovo, što će, kako ocenjuju nadležni, omogućiti efikasniji rad i brže reagovanje vatrogasaca.\nJ. B .K. “Danas”\nPrevious: Poceo turnir u malom fudbalu u Knjazevcu\nNext: Prevarantski kvizovi dosli u Timocku krajinu


Srbija: Za poljoprivrednike više novca iz budžeta | Gde Investirati\nSrbija: Za poljoprivrednike više novca iz budžeta\nNovember 25, 2016\tComments 1\nKako bi spremno dočekali otvaranje tržišne utakmice sa EU, Srbija će u okviru agrarnog budžeta za 2017. godinu povećati subvencije za nabavku opreme i mehanizacije za dve milijarde dinara.\n“Akcenat u budžetu za narednu godinu biće na merama koje će povećati konkurentnost domaćih proizvođača”, rekao je Ministar poljoprivrede i zaštite životne sredine Branislav Nedimović, gostujući u emisiji “Oko” na RTS-u\n“Narednih dana završićemo poslove oko budžeta i načelno možemo da kažemo da će subvencije za nabavku opreme, mehanizacije i skladišnog prostora biti veće za dve milijarde kako bi spemno dočekali otvaranje tržišne utakmice sa EU”, kazao je Nedimović.\nMinistar je dodao da će do 15. decembra biti isplaćene sve subvencije koje se tiču stočarstva.\nNajavio je i da će procedure biti uređene na drugačiji način kako bi poljoprivrednici znali da li mogu računati na povraćaj sredstava.\n“Trudićemo se da pomognemo sektor investicija i da utvrdimo šta je isplativo i za proizvođača i za državu”, rekao je Nedimović.\nMinistar je dodao da se “intenzivno” radi na projektu “Tenis” jer Srbija nema dovoljno prasadi.\n“Nemamo farme koje ih proizvode već moramo da ih uvozimo. Razvoj kooperative nama je neophodan, zato mora da dođe prerađivačka industrija koja će sve to da sublimira”, ukazao je Nedimović.\nProjekat “Tenis” započet je u decembru 2014. i prema potpisanom memorandumu o razumevanju, ta kompanija je zainteresovana za izgradnju 20 farmi u Srbiji. Prema tom dokumentu, svaka farma bi imala 2.500 krmača i godišnje bi isporučivala 65.000 tovljenika.\nPrevious Privatni penzioni fondovi u Srbiji: Strah od prevare i niski životni standard glavne prepreke\nNext Lenovo razmatra kupovinu Samsung PC poslovanja\nTags Branislav NedimovićBudžet Srbijepoljoprivreda\nCategory AgrobiznisNajvažnije vesti\nU petak novi tender za Galeniku\nDržava je odlučila da raspiše novi tender za prodaju Galenike, a predsednik sindikata Nezavisnost u Galenici Zoran Pantelić očekuje da će se to dogoditi sutra.\nVlada Srbije usvojila predlog budžeta za 2018.\nVlada Srbije usvojila je Predlog zakona o budžetu za 2018. godinu kojim su planirani prihodi u iznosu od 1.178 milijardi dinara, a rashodi 1.207 milijardi dinara, saopštilo je Ministarstvo finansija.\nProšlogodišnji gubitak Credit Suissea 2,4 milijarde franaka\nBanka Credit Suisse u 2016. je zabeležila neto gubitak od 2,44 milijarde švajcarskih franaka, čime je nastavljen pritisak na izvršnog direktora Tidjanea Thiama da napravi preokret u poslovanju te druge\nNovember 25, 13:26 Reply\nVrlo brzo ce se pokazati kako su prosli nasi proizvodjaci svinja u nelojalnoj konkurenciji sa Tenisom kojem drzava daje na hiljade hektara zemlje. Nece tu biti kooperativne tu je borba za trziste a nasi proizvodjaci sa tajkunom iz Nemacke kojeg jos i drzava subvencionise nemaju sanse. A sto se tice subvencije za poljo - mehanizciju to se vec zna ko ce dobiti. Ovima malim paorima nista ne preostaje nego da se sele za Beograd i tu potraze svoju srecu, da potraze posao ili da se prijave na biro i socijalu.


Vakcinišite se protiv gripa, apeluju zdravstveni zvaničnici - Aktuelnosti US\nDok će vakcina protiv koronavirusa biti dostupna tek za više meseci, zdravstveni zvaničnici pozivaju građane i poručuju: Vakcinišite se protiv gripa. Tokom većine prethodnih godina, to nije radila ni polovina odraslih u Americi, dok je stopa čak manja među manjinama. Jedan od razloga je što vakcina ne garantuje da nećete dobiti grip.\n“Vakcina protiv gripa je tokom dobre godine obično 40 do 60 odsto efektivna. To nije savršeno, ali je mnogo bolje nego 0 procenata, što dobijete ako se ne vakcinišete”, kaže Volter Orenstajn, pomoćnik direktora Centra za vakcine na Univerzitetu Emori. Vakcina pomaže, čak i ako ne zaustavlja zarazu, ocenjuje profesor za zarazne bolesti na Univerzitetu Vanderbilt Vilijam Šafner. “ Vakcinišite se i čak i ako dobijete grip nakon što ste se vakcinisali, simptomi će verovatno biti manje ozbiljni. Manja je verovatnoća da ćete morati da idete u hitnu pomoć, da ćete biti hospitalizovani, da ćete umreti”, ističe Šafner.\nTo je dobro za pacijente, ali i zdravstveni sistem. “Poslednja stvar koja nam je sada potrebna je ogroman broj slučajeva gripa”, kaže Šafner.\nOčekuje se da će ove godine biti proizvedeno rekordnih gotovo 200 miliona doza vakcine. Međutim, uslovi zboog kojih je proizvodnja vakcina protiv gripa važna su isti koji oni otežavaju njihovu distribuciju, naglašava profesor Šafner.\nManje ljudi će se vakcinisati na poslu, zato što ih više radi od kuće. Mnoge klinike su zatvorene ili se bave samo slučajevima Kovida 19. Mnogi ljudi izbegavaju lekarske ordinacije iz straha da se ne zaraze koronavirusom. Apoteke, prodavnice i drugi objekti i dalje su dobre opcije, smatra Maraco i ističe da će “ljudi verovatno morati da budu malo kreativniji”.\nVanredno stanje i policijski čas u Španiji\nZoran iz Užica pregazio 100.000 kilometara vrteći pedale


Zašto se odugovlači sa izborom predsednika Skupštine? - Istinomer\nMirjana Nikolic 31. 8. 2020.\nIako je ranije najavljivano da će ne samo čelnici Skupštine, nego i cela Vlada biti izabrani do 25. avgusta,to ne samo što se nije desilo, već se sve češće pominje da će sednica Skupštine i izbor predsednika biti odloženi čak za drugu polovinu septembra. Tako izbor predsednika Skupštine, u kojoj vladajuća stranka ima čak 188 poslanika, a buduća koalicija i mnogo više, bez ijednog formalnog razloga preti da se približi dosadašnjem rekordu postavljenom 2007. godine kada se na novog predsednika parlamenta čekalo skoro tri meseca (82 dana) od konstitutivne sednice, a čak 105 dana od izbora. Tada je za novog predsednika izabran tadašnji zamenik predsednika Srpske radikalne stranke Tomislav Nikolić, koji se na toj funkciji zadržao svega – pet dana. O tome koliko smo u poslednje tri decenije čekali na konstituisanje Skupštine i izbor njenog rukovodstva pisao je Otvoreni parlament.\nIz te analize vidi se da se na kadrovska rešenja najduže čekalo kada je skupštinska većina bila “tanka” ili kada je mesto predsednika bilo jedan od predmeta koalicionog sporazuma.\nNa izbor predsednika Skupštine najčešće se čekalo od tri do sedam dana, a duže od toga ukupno četiri puta. Pored pomenutog izbora Tomislava Nikolića, kada su Demokratska stranka i Demokratska stranka Srbije imale teške koalicione dogovore, u nastavku tog maja 2007. kada je DSS ipak odustao od saradnje sa radikalima, još deset dana čekao se izbor Olivera Dulića kao zajedničkog rešenja. I sledeće godine dve nedelje su demokrate i socijalisti pregovarali, kako bi na čelo osmog saziva došla Slavica Đukić Dejanović. Podsećanja radi, najviše mandata (102) tada je imala lista za Evropsku Srbiju, radikali 78, Demokratska stranka Srbije – Nova Srbija 30, socijalisti 20, a Liberalno demokratska partija 13, tako da su mogućnosti bile brojne.\nI poslednji neizvestan izbor bio je onaj Nebojše Stefanovića pripreman od 31. maja 2012, kada je konstituisan prvi saziv Skupštine u kojem je Srpska napredna stranka imala najviše mandata, pa sve do 23. jula.\nTada su vođeni najozbiljniji pregovori o formiranju skupštinske većine, jer su socijalisti mogli da dogovorom produže vladavinu Demokratske stranke ili da se opredele za promenu vlasti i priklanjanje SNS, što su i učinili. Naprednjaci su tada mesto premijera dali Ivici Dačiću, ali na čelu parlamenta nije ostala Slavica Đukić Dejanović, već je na tu funkciju postavljen Stefanović.\nBez zakonskog roka za izbor predsednika\nPrema Zakonu o Narodnoj skupštini novi saziv mora biti konstituisan 30 dana od proglašenja rezultata izbora, međutim nije određen zakonski rok za izbor predsednika i potpredsednika, već o tome odlučuje Skupština i taj postupak uređuje se Poslovnikom.\nA u Poslovniku piše da se predsednik bira na prvoj sednici, bez rokova, tako da se nastavak može zakazati bilo kada.\nIpak, važeći zakon ostavlja 90 dana za formiranje Vlade Srbije koju bira Skupština, a ona to ne može učiniti bez rukovodstva. Iako nije uobičajeno, sve dok je važeći zakon na snazi, to znači da je rok da Srbija dobije novu Vladu tek 3. novembar, pa ovde nema opasnosti od kršenja zakona. Eventualna opasnost vidi se u navikavanju građana na to da osim institucije predsednika ostale kao da ne postoje.\nIzvor: Youtube/TV Telemark\nA posle junskih izbora dileme o parlamentarnoj većini nema. Ipak, pošto najjača partija na izbore nije ni izašla pod svojim imenom, niti je Srpske napredne stranke bilo u nazivu liste, ne čudi što svi stranački funkcioneri ponavljaju da se o kadrovima Skupštine i Vlade pita samo jedan čovek – onaj čije ime je bilo ključno za izbornu pobedu – predsednik stranke i države Aleksandar Vučić.\nDobri poznavaoci skupštinskih prilika tvrde da ni budući predsednik Skupštine još ne zna da će zauzeti tu funkciju, da Vučić odluku još nije doneo i da će o tome uopšte razmišljati tek kada se vrati iz Vašingtona, u kome bi 4. i 5. septembra trebalo da razgovara sa liderima kosovskih Albanaca. Pošto je i o fomiranju Vlade obavljen tek prvi krug konsultacija, a dogovor o predsedniku Skupštine uobičajeno je praćen dogovorom o Vladi, izbor čelnika zakonodavne i izvršne vlasti čini se skoro nemogućim pre druge polovine septembra.\nKonstitutivna sednica Skupštine, 3. avgust / Foto: Istinomer, Zoran Drekalović\nČak i dosadašnja, a po mnogim očekivanjima i buduća premijerka Ana Brnabić smatra da je normalno što ni ona ne zna ko će biti u Vladi koju vodi. Kako je nedavno izjavila, o tome će odlučiti Aleksandar Vučić, o čemu je Istinomer već pisao.\nA prema Ustavu predsednik Republike ne odlučuje o sastavu Vlade, već Vučić to čini sa pozicije pobednika izbora i lidera SNS-a, a čini se da funkcionerima njegove stranke ovo trenutno ćutanje ne smeta, jer napominju da čekaju odluke i izražavaju spremnost da odgovore na nove izazove.\nMaja Gojković / Foto: FoNet/Nenad Ðorđević\nOni o kojima su mediji spekulisali da bi mogli naslediti Maju Gojković (između ostalih, Vladimir Orlić, Marija Obradović, Miloš Vučević i Vladimir Marinković) nisu se tim povodom oglašavali.\nI potencijalni koalicioni partneri, sudeći po izjavama, ne razmišljaju o budućem predsedniku parlamenta, s obzirom na to da SNS ima i više nego dovoljnu većinu da na čelo Skupštine postavi nekog iz svojih redova.\n* Ovaj tekst je nastao u saradnji sa inicijativom „Otvoreni Parlament“.\nAleksandar Vučić Nebojša Stefanović Skupština Srbije Tomislav Nikolić


Vojni komitet EU pozvao članice da povećaju resurse misijama, na sastanku i general Mojsilović - European Western Balkans\nAutor EWB 20. 05. 2021.\nGeneral Mojsilović (desno) na sastanku Vojnog komiteta; Foto: Evropska unija\nBRISEL – Vojni komitet Evropske unije sastao se juče po prvi put u 2021. godini. Između ostalog, razmatrana je situacija vojnih misija EU u Bosni i Hercegovini, Libiji i Somaliji, a države članice pozvane su da obezbede adekvatne resurse, ljudstvo i logistiku misijama.\nNa sastanku, koji je održan na nivou načelnika generalštabova, prisustvovali su i predstavnici partnerskih zemalja, a Srbiju je predstavljao načelnik generalštaba Vojske Srbije general Milan Mojsilović.\nNa sastanku je razmatran doprinos partnerskih zemalja misijama za obuku i operacijama Evropske unije, u kojima značajno učešće imaju i pripadnici Vojske Srbije, navodi se u saopštenju.\nPredstavnici Vojske Srbije su do sada bili angažovani u vojnoj operaciji pomorskih snaga EU „EUNAVFOR–ATALANTA“ i vojnoj misiji uspostavljenoj radi jačanja državnih institucija „EUTM–Somalija“u Somaliji, vojnoj operaciji „EUFOR RCA“ i misijama “EUMAM RCA” i „EUTM RCA” u Centralnoafričkoj Republici, kao i u misiji “EUTM MALI” uspostavljenoj radi obučavanja vojnih i bezbednosnih snaga Malija.\nOsim predstavnika Srbije, na sastanku su učestvovali i predstavnici drugih partnerskih zemalja – Severne Makedonije, Crne Gore, Bosne i Hercegovine, Gruzije i Južne Koreje.\nNa sastanku je načelnik generalštaba Austrije Robert Briger izabran za predsedavajućeg Vojnog komiteta EU od 1. juna 2022, kao naslednik generala Gracijana. General Briger je zajedno sa generalom Mojsilovićem učestvovao na specijalnom događaju o vojnoj neutralnosti u okviru Beogradskog bezbednosnog foruma 2019.\nNa sastanak se uključio i predsedavajući vojnog komiteta NATO-a, general-maršal vazduhoplovstva ser Stjuart Pič, tokom dela rasprave o vezi između EU i NATO-a. Šefovi generalštaba su prepoznali potrebu da se iskoriste istovremeni razvoji strateškog kompasa EU i inicijative NATO 2030, kao okvira za unapređenje saradnje između dve organizacije, navodi se u saopštenju.\nSastanak Vojnog komiteta otvorio je visoki predstavnik EU za spoljne poslove i bezbednosnu politiku Đuzep Borelj.\n“Broj novih kriza i novih bezbednosnih pretnji raste. Sajber prostor, svemir, nove tehnologije, klimatske promene i drugi trendovi imaju duboke bezbednosne i geo-političke posledice. To zahteva da EU učini više i da zajedno učini više. Kako potražnja za angažovanjem EU raste, njena ponuda mora ići u korak”, navodi se u saopštenju.\nBorelj je sa načelnicima generalštaba pokrenuo raspravu o većoj fleksibilnosti i boljoj opremljenosti EU u suočavanju sa budućim krizama.\nĐuzep BoreljMilan MojsilovićNATOOTAN21Robert BrigerVojni komitet EU


Vesti online / Sport / Rukomet / Vuković veruje u pobedu na startu SP\nVuković veruje u pobedu na startu SP\nSelektor rukometne reprezentacije Srbije Veselin Vuković izjavio je da očekuje prve bodove na startu Svetskog prvenstva u Švedskoj u duelu sa Alžirom, u petak od 20,45 sati.\n"Alžir je tipičan predstavnik afričkog rukometa. Ima jednog odličnog igrača, levog beka Berkusa, a čak osam rukometaša nastupa u Francuskoj. Ipak, smatram da nisu na nivou selekcije Tunisa, sa kojom smo odigrali dva susreta u toku priprema. U svakom slučaju, očekujem bodove", rekao je Vuković, dodavši da će situacija sa Mladenom Bojinovićem biti daleko jasnija u petak.\n"Njega očekujem da stigne. Misim da treba ostati pri onome što smo pričali ranije, da je on taj neki džoker reprezentacije. Moramo da vidimo koliko se on može spremiti za utakmice koje nas očekuju i koliko će biti spreman posle pauze i da na taj način bude u pomoći reprezentaciji", kaže naš selektor, a potom se osvrnuo i na problem naših reprezentativaca.\n"Trebalo je da odradimo dva treninga, ali je već na startu došlo do problema. Umesto od 17,00 sati kako je trebalo da treniramo u Lundu, domaćin nam nudi termin dva sata kasnije u Malmeu. Hrana, koliko sam video, nije ništa posebno. Međutim, nadamo se da je to samo tako prvi dan i da će sve biti dobro u nastavku".\nReprezentativac Žarko Šešum očekuje pobedu Srbije nad Alžircima.\n"Mislim da smo kvalitetnija selekcija od Alžira. Tu nema govora i svi smo svesni tog duela. Bitno je da tu prvu utakmicu odigramo što bolje i naravno pobedimo. Iskreno ne poznajem ni jednog igrača Alžira, ali znam da nekolicina igra u francuskim klubovima. Igrali smo sa njima letos na Mediteranskim igrama. Igraju duboke odbrane, jako su prljavi, agresivni, ali mi smo spremni za to".\nNenad Vučković ističe da je put bio izuzetno naporan.\n"Ustali smo rano, čekali u Minhenu dva sata let za Kopenhagen, što nas je dodatno iscrpelo. Malo je ostalo vremena da se odmorimo, ali sa nestrpljenjem\nSvetsko prvenstvo Švedska 2011.\nSP Švedska 2011.\nŠpanovićka nadmašila samu sebe i...\nKošarkaši krenuli po "vizu" za Kinu,...\nPetak 14.01.2011. 08:09\nPa ako nedaj Boze izgubite od Alzira,onda nema sta da trazite na SP\nUsmereni ste na uspeh bez šanse za kompromis. Pri tom ne vidite nedostatak u vašem radu koji može izazvati period totalne izolacije i zakonske odgovornosti.\nSAVET: pažljivo s dokumentima.\nŠta god da uradite, na kraju ispadne pogrešno. Ne dozvolite da vas to demorališe, na kraju će sve doći na svoje mesto, a s tim i vi na pobedničko postolje.\nSAVET: razmislite o tome.


„Džentlmenski sporazum“: Amerika spremna za dogovor sa Rusijom oko produženja START 3 - Sputnjik Srbija\n02:43 01 Novembar 2020\n„Džentlmenski sporazum“: Amerika spremna za dogovor sa Rusijom oko produženja START 3\n21:59 13.10.2020 (osveženo 22:05 13.10.2020) Preuzmite kraći link\nSAD su spremne već sutra da produže Sporazum o smanjenju strateškog ofanzivnog naoružanja (START 3) sa Rusijom u zamenu za privremeno zamrzavanje nuklearnih arsenala dve zemlje, saopštio je specijalni predstavnik američkog predsednika za kontrolu naoružanja Maršal Bilingsli.\nBilingsli je naglasio da je potreban transparentan režim praćenja realizacije sporazuma, nazvavši Moskvu „serijskim kršiteljem sporazuma“. On je dodao da su SAD predložile Rusiji mere poverenja koje bi pomogle da se zamrznu nuklearni sporazumi. Svaki dogovor SAD sa Rusijom o strateškoj stabilnosti treba da bude formulisan tako da se može proširiti i na Kinu, dodao je diplomata.\n„Spremni smo da produžimo START 3 na neko vreme, uz uslov da oni (Rusija) pristanu na ograničenje ili zamrzavanje njihovog nuklearnog arsenala. Mi smo spremni isto to da uradimo“, rekao je Bilingsli u Vašingtonu.\nPo njegovim rečima, sporazum treba da uključuje zamrzavanje taktičkih nosača koji, po mišljenju SAD, čine 55 odsto potencijalnog nuklearnog arsenala Rusije.\n„Verujem da postoji načelni dogovor na najvišem nivou naših Vlada“, izjavio je Trampov specijalni predstavnik.\nPo njegovim rečima, „to je džentlmenski sporazum“ koji, kako se nadaju u SAD, treba da prođe kroz fazu odobrenja u ruskom parlamentu.\n„Spremni smo za sporazum, možemo se dogovoriti i sutra, ali Moskva takođe treba da pokaže politički volju da to uradi“, saopštio je Bilingsli.\nOn je dodao da se nada da će SAD u narednim danima dobiti odgovor od Moskve na predlog Vašingtona.\nGeneralni sekretar UN: Moskva i Vašington da bez odlaganja produže START 3 na pet godina\nSAD, START 3, Rusija


Moja okolina za prvi razred devetogodišnje osnovne škole - Bosanska Knjiga\nMoja okolina za prvi razred devetogodišnje osnovne škole\nUdžbenici Osnovna škola I razred\nRadni udžbenik Moja okolina za prvi razred devetogodišnje osnovne škole bazira se na proučavanju prirode i društva, potrebnom za uvođenje učenika / učenica u razumijevanje svijeta koji ga okružuje.\nU okviru predmeta Moja okolina, učenici / učenice će učiti da opažaju, istražuju i postavljaju pitanja o školi, porodici i okolini kao važnim mjestima njihovog života i razvoja, živim bićima, tvarima, kao i društvenim i prirodnim pojavama i procesima. Kroz primjere i ilustracije u udžbeniku učenici / učenice će izvodite male eksperimente i koristiti jednostavan naučni jezik istražujući život oko njih.\nCilj izučavanja predmeta Moja okolina jeste razvoj dječjih potencijala i radoznalosti kroz aktivan odnos i komunikaciju sa sredinom koja ga okružuje, uz uvažavanje njihove individualnosti.\nKroz cjeline „Sredina u kojoj živim“ i „Priroda“ učenici / učenice će: biti sposobni da opišu razred i školu, predstave užu i širu porodicu, snalaze se u saobraćaju, opišu svoje mjesto, da uoče bitne osobine živih bića, predmeta i pojava u njihovom okruženju, da ih upoređuju i iskazuju interes za njihovo razumijevanje, da na osnovu posmatranja i aktivnog učešća samostalno donose odgovarajuće zaključke i imaju izgrađen stav prema okruženju. Također, kroz izučavanje ovog predmeta u prvom razredu devetogodišnje osnovne škole učenici / učenice ća naučiti da razlikuju živu od nežive prirode i navode sličnosti i razlike, da uočavaju promjene na živim bićima i prirodnim dešavanjima u svojoj okolini, ovisnost žive od nežive prirode, iskazuju radoznalost za proučavanje prirode, objašnjavaju i obrazlažu posmatrane pojave i procese i pravilno se ponašaju prema prirodi.\nRadni udžbenik Moja okolina za prvi razred devetogodišnje osnovne škole odobren je od Federalnog ministarstva obrazovanja i nauke i kao takav koristi se u većini škola u Federaciji Bosne i Hercegovine.


R I Z I N G E R I U M: Guča 2012: Korak dalje!\nOve godine Dragačevski sabor trubača pretrpeće odrđene izmene. Tubačka fešta će biti održana od 6. do 12. avgusta\nČlanovi žirija će prvi put elektronskim sistemom ocenjivati orkestre odmah nakon nastupa. Takođe, svi orkestri, bez obzira na dosadašnje uspehe, moraće da prođu kroz predtakmičenja. Posebna priznanja predviđena su i za osvajanje drugog i trećeg mesta.\nTrećeg dana festivala najavljen je koncert "Tri D" na kojem će svirati tri orkestra - Dejana Petrovića, Lazarevića i Jevđića koji su osvojili sve titule na prethodnim saborskim nadmetanjima.\n- To će biti koncert za uživanje. Mi smo ove godine otišli korak dalje kada je reč o programu i organizaciji i u tom smeru ćemo se kretati i u budućnosti. Na to nas obavezuje milion gostiju koji svake godine prođu kroz našu varošicu trube i imena koje je Guča iznedrila a koja su danas poznata širom sveta. Biće još izmena u smislu modernizacije same organizacije, kaže za "Blic" Slobodan Jolović, predsednik Saborskog odbora.\nTakmičenje mladih trubačkih orkestara predviđenoje za četvrtak, ponoćni koncert je u petak, finalno takmičenje u subotu dok će u nedelju 12. avgusta, Sabor zatvoriti međunarodno takmičenje trubačkih orkestara.


Viomal S.A.\nViomal S.A. Istaknut\nObjavljeno u Dogadjaji Napisano Urednik jul 14 2021\tveličina teksta\tSmanji veličinu teksta Povećaj veličinu teksta\nObnovu sertifikata sistema osiguranja kvaliteta, koju je sproveo VIOMAL prema standardu ISO 9001: 2015, uspešno je završilo međunarodno telo za sertifikaciju, TUV AUSTRIA Hellas.\nSertifikat ISO 9001: 2015 potvrđuje posvećenost kompanije ka obezbeđivanju visokog nivoa kvaliteta proizvoda i usluga koje nudi u Grčkoj i inostranstvu u poslednjih 36 godina. U isto vreme obnovljeni sertifikat dokazuje ozbiljan pristup kompanije usmeren pre svega na kupca kad su u pitanju primenjene standardizovane procedure, a to u praksi znači, kontinuirano zadovoljenje potreba svojih kupaca.\nVIOMAL, kao i njegova matična kompanija, ElvalHalcor, daju prioritet stalnim poboljšanjima kada je reč o osiguranju kvaliteta, upravljanju životnom sredinom, zdravlju i bezbednosti na radu. U narednom periodu, od VIOMAL-a se očekuje da završi procedure za sertifikaciju sistema upravljanja životnom sredinom, prema standardu ISO 14001: 2015.\nKoordinaciju procesa sertifikacije vrši Odeljenje za upravljanje kvalitetom. Ono je odgovorno za sprovođenje svih postupaka i sistema osiguranja kvaliteta kao i sistema upravljanja zaštitom životne sredine u sedištu kompanije u Eviji.\nPročitano 79 puta\tPoslednji put izmenjeno Poslednji put izmenjeno jul 14 2021\nViše iz ove kategorije « Gradi se nova fabrika aluminijuma\tAtraktivne izložbe na 16. Beogradskoj internacionalnoj nedelji arhitekture »


Predsednik Nacionalnog saveta za saradnju sa Haškim tribunalom Rasim Ljajić upozorio je u nedelju da bi negativan izveštaj glavnog haškog tužioca Serža Bramerca mogao da umanji šanse Srbije za dobijanje datuma početka pregovora sa Evropskom unijom.\n"(Bramerc) Sigurno može da oteža čitav proces, jer će pojedine zemlje s posebnom pažnjom pratiti njegov izveštaj. Verujemo da postoje realne šanse za dobijanje kandidature do kraja godine, dok se u slučaju negativnog izveštaja umanjuju šanse za dobijanje datuma početka pregovora sa EU", kazao je Ljajić u intervjuu za današnji Pres.\nLjajić je ukazao na to da je došlo vreme kada će se u saradnji sa sudom u Hagu meriti samo rezultat a ne i napori koje Srbija čini da bi uhapsila preostale haške optuženike Ratka Mladića i Gorana Hadžića.\n"Potrage se sprovode intenzivno i profesionalno, ali, nažalost, došli smo u fazu kada se više neće meriti ti naši napori da budu uhapšeni, već samo krajnji rezultat kog još nema. To će obeleziti Bramercov izvestaj SB UN, a svi drugi uspesi koje imamo u saradnji s Tribunalom će pasti u drugi plan", kazao je Ljajić.\nPredsednik nacionalnog saveta za saradnju sa Tribunalom u Hagu naveo je da akcioni tim za pronalaženje haških optuženika definitvno zna da je Mladić živ.


Današnji uspeh kompanije Schindler vođen je posvećenošću osnovnim tradicionalnim vrednostima kao što su pružanje usluge klijentima, kvalitet i bezbednost, u kombinaciji sa ključnom snagom koja se ogleda u kretivnosti i inovaciji u proizvodnji inteligentnih rešenja kao odgovor na potrebe klijenata.\nPreko 60.000 Schindler zaposlenih danonoćno radi kako bi zadovoljili preko milijardu ljudi koji svakodnevno koriste naše liftove i pokretne stepenice. Pre svega i na prvom mestu je bezbednost svakog našeg klijenta i zaposlenog.\nKreiranje vrednosti za klijenta\nKao firma koja pruža usluge, kao osnov za dizajn i isporuku proizvoda i usluga, oslanjamo se na snažnu orijentaciju ka klijentu kao i na stalnu optimizaciju unutrašnjih procesa.\nPosvećenost razvoju ljudi\nPosvećenost Schindlera da bude doživljen kao vredan partner svojim klijentima, može se postići samo kroz talentovane, posvećene i obučene zaposlene. Mi naše ljude razvijamo kako bi zaista mogli da razumeju potrebe naših klijenata i kreiraju najefikasnija rešenja iz našeg portfolia inovativnih proizvoda i usluga.\nNaše ljude osposobljavamo na svim organizacionim nivoima u razvoju liderskih veština i donošenju odluka, kako bi se oblikovala uspešna budućnost kompanije. Schindler neguje kulturu u kojoj su strast, ambicija i saradnja ključni pokretači zaposlenih.\nIntegritet & poverenje\nSvi naši zaposleni se pridržavaju Schindler Kodeksa ponašanja, bez obzira na poziciju, fukciju ili lokaciju. Schindler ohrabruje otvorene i pouzdane odnose između svojih zaposlenih, kao i sa klijentima.\nSchindler ima za cilj odražavanje pravog švajcarskog kvaliteta, ne samo u dizajnu proizvoda, već takođe i u njihovoj isporuci, održavanju i modernizaciji. Naše stogodišnje nasleđe i iskustvo u pružanju vrednosti, nije ništa drugo već posledica naše sposobnosti da pružimo pouzdana rešenja.


Regionalno povezivanje radi veće energetske efikasnosti | Energetski portal Srbije\n29.09. 2017 Srbija\nMinistar rudarstva i energetike u Vladi Republike Srbije Aleksandar Antić izjavio je da je u Bukureštu potpisan Memorandum između EU i zemalja sa prostora centralne i jugoistočne Evrope o zajedničkom razvoju u oblastima tržišta električne energije, energetske efikasnosti i obnovljivih izvora energije.\nAntić, koji prisustvuje sastanku ministara energetike zemalja centralne i jugoistočne Evrope u okviru Grupe za gasno povezivanje u centralnoj i jugoistočnoj Evropi (CESEC), istakao je da je prihvaćen novi projekat gradnje gasne interkonekcije Srbija–Rumunija. On je rekao da je na sastanku ocenjeno da je postignut značajan napredak u realizaciji projekata gasne interkonekcije Bugarska–Srbija i pružena podrška početnim aktivnostima za gasnu interkonekciju Srbija–Rumunija. Ministar je ukazao na to da je CESEC, kao mehanizam koji se od svog osnivanja bavi povezivanjem u oblasti gasne infrastrukture, na današnjem zasedanju ocenio realizaciju svih projekata koji se nalaze na listi. Prema njegovim rečima, u završnom dokumentu CESEC konferencije izneta je ocena da je došlo do značajnog napretka u realizaciji projekta interkonekcije sa Bugarskom.\nAntić je istakao da je pomenuti projekat od ključnog značaja za diverzifikaciju i sigurno snabdevanje gasom i Bugarske i Srbije, ali i drugih država u regionu, pre svega Bosne i Hercegovine. Kao novi projekat koji je našao svoje mesto na planu i mapi aktivnosti CESEC nalazi se i naša interkonekcija sa Rumunijom, ukazao je on.\nMinistar je naglasio da je danas potpisan memorandum kojim se proširuje polje nadležnosti CESEC za povezivanje sa oblasti gasne infrastrukture na oblast električne energije, i to pre svega u kontekstu povezivanja tržišta i sigurnosti snabdevanja, obnovljivih izvora i energetske efikasnosti. Antić je rekao da je veoma značajno da se po tim pitanjima ustanovi daleko snažnija saradnja na nivou čitave jugoistočne Evrope, naravno u korelaciji sa centralnom Evropom i Evropskom komisijom (EK). On je ocenio da činjenica da je ovaj memorandum potpisala EK i deo država članica EU, kao i sedam članica Eneretske zajednice, govori da je reč o inicijativi u širem okviru, koja je u interesu, pre svega, našeg regiona.\nAntić je ukazao na to da je region zapadnog Balkana vrlo neefikasno u prošlosti koristio energiju i da energetska efikasnost postaje potencijalno novi energetski izvor. Tu, kako je naveo, treba da koristimo iskustva Evropske unije, ali i fondove EU koji su značajni za ustanovljavanje nacionalnih fondova za energetsku efikasnost.


Podešavanje ko može da pregleda i menja novu lokaciju projekta - SharePoint\nPodešavanje ko može da pregleda i menja novu lokaciju projekta\nSharePoint u sistemu Microsoft 365 SharePoint Foundation 2013 SharePoint Server 2013 Enterprise SharePoint Server 2013 Još... Manje\nAko se lokacija projekta je podesite da koristi jedinstvene dozvole, prvi korak nakon kreiranja lokacije je da biste podesili grupe za lokaciju. Ove grupe se koriste da biste kontrolisali ko može da vidi i radite na lokaciji projekta. Koje su snimili direktno na stranicu gde možete da postavite ove grupe, nakon što kreirate lokaciju.\nDa biste podesili grupe za lokaciju projekta, uradite sledeće:\nNa stranici Podešavanje grupa za ovu lokaciju, u odeljku Posetioci ove lokacije, odaberite osobe koje će moći da pregledaju lokaciju, bez unošenja promena. To mogu da budu direktori ili drugi zainteresovani koji možda žele da vide status projekta, a da pri tom ne menjaju nikakve podatke projekta.\nMožete odabrati da:\nKreirate novu grupu Ako odaberete da kreirate novu grupu, unesite ime nove grupe ukoliko ne želite da prihvatite podrazumevano, a zatim otkucajte korisničko ime za svaku osobu kojoj želite da omogućite da pregleda lokaciju kao posetilac. Možete da unesete više naloga odvojenih tačkom i zarezom (;). Kada unesete naloge možete da kliknete na dugme Proveri imena kako biste ih proverili. Ili, ako niste sigurni koje je korisničko ime osobe koju hoćete da dodate kao posetioca, kliknite na dugme Potraži, a zatim pretražite koristeći ime osobe.\nKorišćenje postojeće grupe Ako odaberete da ponovo da koristite postojeću grupu kao gledaocima lokacije projekta, izaberite opciju Koristi postojeću grupu , a zatim izaberite grupu sa liste.\nU okviru Članovi ove lokacije izaberite osobe koje će imati mogućnost dodavanja, uređivanja i brisanja zadataka, dokumenata i drugih informacije na lokaciji. Kao i za grupu posetilaca, možete odabrati da koristite postojeću grupu za ovaj nivo dozvole, ako vam to odgovara.\nU okviru Vlasnici ove lokacije izaberite osobe koje će imati punu kontrolu nad svim dostupnim opcijama na lokaciji. To uključuje mogućnost dodavanja i uklanjanja lista, biblioteka i drugih funkcija lokacije. I sada možete odabrati da za ovaj nivo dozvole koristite postojeću grupu, ako vam to odgovara.\nKliknite na dugme U redu da biste u te grupe dodali osobe koje ste odabrali i počeli da koristite lokaciju.


Nova Lada niva za Dom zdravlja u Vlasotincu – Info Centar Juga\nNačelnik Opštinske uprave Marjan Stanković uručio je ključeve automobila Lada niva direktorki vlasotinačkog Doma zdravlja Violeti Petrović. On je ovom prilikom rekao da opština Vlasotince izdvaja značajna sredstva za finansiranje zdravstvenih usluga.\n„Pored toga uspeli smo da izdvojimo još 1.650.000 dinara za kupovinu terenskog vozila Lada niva. Cilj nam je da omogućimo da ekipe lekara stignu do svakog pacijenta, bez obzira u kom delu opštine živi“, naglasio je načelnik Opštinske uprave Marjan Stanković.\nNakon dva sanitetska vozila koja su početkom godine darivale opštine Vlasotince i Crna Trava i jednog koje je nedavno poklonilo preduzeće HSV, ovo je četvrto novo vozilo ove godine u voznom parku Doma zdravlja.\n„Poznato vam je da zdravstvenim uslugama „pokrivamo“ pacijente u opštinama Vlasotince i Crna Trava. U pitanju je široka i razuđena teritorija u brdsko-planinskom području. Često je veoma teško doći do pacijenta sanitetskim vozilom, zato nam znači ovo terensko vozilo“, zahvalila je direktorka Petrović.\nPredsednik opštine Bratislav Petrović rekao je da će lokalna samouprava obezbediti sredstva za medicinsku i nemedicinsku opremu koja je u Domu zdravlja planirana da se nabavi do kraja godine.\n„Za Dom zdravlja ove godine opredeljeno 30 miliona u budžetu, ali izvesna sredstva neće biti utrošena imajući u vidu činjenicu da je 50 radnika ove ustanove, koje je do sada plaćala opština, ugovoreno od strane Fonda za zdravstveno osiguranje. Opština će nastaviti sa podrškom kao i do sada jer svi znamo koliko je važna zdravstvena zaštita“, rekao je predsednik vlasotinačke opštine.\nPetrović je zahvalio svim radnicima Doma zdravlja u Vlasotincu za sve što su učinili u prethodnom periodu kako bi u uslovima pandemije spasili živote građana.\nPovećane cene proizvoda i usluga za 0,2 odsto\nSutra ispalta drugog dela penzija za jul


Osude hapšenje branilaca BiH u Srbiji (VIDEO)\nUčesnici današnjeg sastanka o planiranim izmjenama boračkih zakona u Federaciji Bosne i Hercegovine, u izjavi novinarima osudili su hapšenje Edina Vranja, nekadašnjeg načelnika Sektora kriminilističke policije u Federalnoj policijskoj upravi.\nHapšenje ne samo Vranja, već i drugih branilaca Bosne i Hercegovine, nazvali su nesumnjivim političkim pritiskom.\nPredsjednik Korodinacije boračkih udruženja Armije RBiH Aljo Bošnjaković pozvao je sve branioce da ne putuju u Srbiju čija policija je Vranja lišila slobode protekle subote na graničnom prijelazu Uvac kod Priboja.\nPo Bošnjakovićevoj današnjoj izjavi, Vranj nije kriv, kao što nisu ni ranije hapšeni Ilija Jurišić, Nisvet Mujanović i drugi branioci.\n– Svim braniocima preporučujem da ne putuju u Srbiju – ponovio je Bošnjaković napominjući da se i sam čudio što je veliki broj građana Bosne i Hercegovine, među njima i bivši borci, odlazio u tu zemlju na vakcinaciju protiv koronavirusa.\n– Kad bih znao da ću sutra umrijeti, a vakcina iz Srbije me spasiti, ne bih je primio i prešao granicu – Bošnjakovićeve su riječi.\nOliver Soldo, resorni ministar u Hercegovačko-neretvanskom kantonu, smatra da su sva hapšenja braniteljske populacije s bilo koje strane granice u ovom smislu pritisci i manipualcije politike koja se uvijek „lomi” preko najugroženije kategorije – branitelja koji su ostali u zemlji i branili domove.\nResorni ministar u Vladi Bosanskopodrinjskog kantona Edin Aganović, podsjećajući da je Goražde blizu granice sa Srbijom, kaže da su tamošnji branioci Bosne i Hercegovine dodatno uznemireni činjenicom da je Vranj uhapšen iako nije bio na spisku Centra Republike Srpske za istraživanje ratnih zločina.\nAganović napominje i da, živeći nedaleko od granice, građani Goražda imaju i rodbinske veze preko granične linije, kao i da su i oni odlazili na vakcinaciju u najbliži srbijanski grad Priboj, a neki od bivših boraca Armije RBiH nisu otišli iako je njihovo zdravstveno stanje iziskivalo vakcinaciju zbog sumnji da su na spiskovima za hapšenje.\nHapšenje Edina Vranja je u Goraždu doživljeno kao ‘specijalni rat’ radi promjene karaktera rata 1992-1995. godine. Odvode u zatvor i osuđuju branioce, dok za zlodjelo ratne opsade grada u trajanju od 1.336 dana ne odgovara niko.\nUpitan šta treba da učini Bosna i Hercegovina kako bi zaštitila njene branioce od progona Srbije, Aganović odgovara da je na to pitanje vrlo teško odgovoriti ako se ima u vidu ustavna nadležnost BiH u kojoj je vrlo teško doći do zajedničkog jezika o ovoj problematici.


Odlažu se manifestacije do povoljnije epidemiološke situacije - Valjevo\nPosted by: REDAKCIJA VALJEVSKA POSLA in Valjevo 18. September 2020.\tComments Off on Odlažu se manifestacije do povoljnije epidemiološke situacije\nNa jučerašnjoj sednici, gradski Štab za vanredne situacije je na osnovu mišljenja Stručno-operativnog tima za zaštitu i spasavnje od epidemija (SOT), doneo zaključak da sportske i druge zabavne manifestacije treba odložiti do povoljnije epidemiloške situacije, kao i da su inspekcijski organi dužni da pojačaju nadzor nad primenom mera koje se odnose na sprečavanje širenja zarazne bolesti COVID-19.\nU saopštenju za javnost Gradske uprave navodi se da je pre sednice Štaba održan sastanak SOT-a, na kome su članovi medicinske struke izneli nepodeljeno mišljenje, zasnovano na zdravstvenim procenama, ali i preporukama Ministarstva zdravlja da se odloži održavanje svih većih skupova građana. Ističe se da je članovima Štaba predočeno da su od strane ministra zdravlja upućene preporuke svim zdravstvenim institucijama na teritoriji Srbije i da je apelovano na lokalne štabove za vanredne situacije da se odlože sva veća okupljanja, te da su gradonačelnik Valjeva i komandant Štaba za vanredne situacije Lazar Gojković, kao i svi članovi Štaba uvažili ove preporuke struke.\nKako piše u saoštenju, početak školske godine, povećan broj građana Srbije koji se vraćaju sa letovanja iz zemalja u okruženju, gde je veliki broj obolelih, kao i povećanje broja pregleda u Kovid ambulantama, ukazuju da se pogoršava epidemiološka situacija.\n“Upućen je poziv sugrađanima da odlože planirane manifestacije i okupljanja, kako bi novi očekivani talas u Valjevu prošao sa što manje zaraženih i obolelih. Osim zvaničnih manifestacija koje nisu dobile odobrenje za održavanje, mole se sugrađani da ne organizuju veća porodična slavlja i okupljanja u ugostiteljskim objektima i drugim privatnim posedima, kako u gradu, tako i na seoskom području. Još jednom je apelovano da se poštuju sve preporučene epidemiloške mere i da ne treba prestati sa nošenjem maski, držanjem fizičke distance, pojačanom higijenom i svim ostalim merama, jer je dokazano da što sugrađani disciplinovaniji u primeni ovih mera, broj zaraženih i obolelih drastično opada. Na taj način štitimo svoje zdravlje i živote svojih najbližih, ali i doprinosimo da ova pandemija što pre prođe”, navodi se u informaciji za medije poslatoj nakon održavanja sednice Štaba za vanredne situacije grada Valjeva.\nGrad Valjevo Sednica Štaba za vanredne situacije grada Valjeva Štab za vanredne situacije Valjevo\t2020-09-18\nTagged with: Grad Valjevo Sednica Štaba za vanredne situacije grada Valjeva Štab za vanredne situacije Valjevo\nPrevious: Svi Srbi koji danas uđu u zemlju posle 18 časova idu pod POSEBAN NADZOR\nNext: LF: Ono što je Lokalni front tvrdio u aprilu, dokazano je u avgustu


MINESOTA OŠTRI ZUBE Peković može da izgubi 23,7 miliona dolara!\nŠta će biti sa Nikolom Pekovićem? Snažni centar je blizu odluke da završi karijeru, a Minesota želi da uštedi.\nIz Amerike stiže vest da su “vukovi” spremni da raskinu saradnju sa predsednikom Partizana.\nPrestižni “ESPN” saznaje da Minesota sprema zahtev NBA ligi da se ugovor sa iskusnim centrom raskine. Zahtev će biti poslat 31. januara, na tačno godinu dana od kada je Peković odigrao poslednji meč.\nPokušavao je da se vrati, ali povreda Ahilove tetive mu to nije dozvolila. Crnogorcu sada preti ozbiljan finansijski udarac.\nAko NBA odbije žalbu, Minesota će ove sezone morati da plati Pekoviću 12,1 milion dolara. Sledeće ujedno i poslednje godine ugovora snažni centar bi trebalo da zaradi 11,6 miliona dolara. Računica je prosta - Peković može da izgubi 23,7 miliona dolara.\nIzvesno je da će i Peković angažovati advokate koji će u ovom sporu braniti njegov interes.


Damask: Pobeda nad terorizmom veoma blizu - 23.09.2017, Sputnik Srbija\nPobeda nad teroristima u Siriji vrlo je blizu posle oslobođenja Alepa, Palmire i Dejr el Zora, izjavio je šef sirijske diplomatije Valid Mualem tokom nastupa na... 23.09.2017, Sputnik Srbija\nvesti, svet, sirija, damask, ženeva, astana, valid el mualem, ujedinjene nacije, daeš, nusra front, generalna skupština un\n18:43 23.09.2017 (Osveženo: 22:58 23.09.2017)\n23 Septembar 2017, 16:07\n„Oslobođenje Alepa i Palmire, ukidanje blokade Dejr el Zora i oslobađanje od terorista mnogih delova Sirije potvrđuje da je pobeda sada blizu“, rekao je Mualem.\n„Bilo koje prisustvo stranih snaga u Siriji bez saglasnosti vlade posmatra se kao oblik okupacije, agresije i narušavanje međunarodnog prava i normi Ujedinjenih nacija“, naveo je Mualem.\n„Sirijska vlada namerava da nastavi i proširi procese nacionalnog pomirenja tamo gde je to moguće“, rekao je Mualem i podsetio da su, zahvaljujući amnestiji koju je u više navrata objavio sirijski predsednik Bašar Asad, mnogi borci položili oružje i vratili se mirnom životu.\n20 Septembar 2017, 18:05\n„SAD su na očigledan način napali avio-bazu Šajrat, saopštivši da tamo postoji hemijsko oružje korišćeno u napadu na Han Šejhun. Kao i u svim slučajevima sa sličnim optužbama, potvrđujemo spremnost da primimo tim UN za istragu i da sarađujemo s njim“, naveo je Mualem.\n„Moja zemlja pozitivno gleda na pregovarački proces u Astani i postignuti rezultat – stvaranje zona deeskalacije. Nadamo se da će to dovesti do realnog primirja“, rekao je Mualem i dodao da se nada da će ovi pregovori omogućiti da se konačno razdvoje terorističke organizacije kao što su DAEŠ ili Nusra front od onih koje su pristale na prekid vatre.


POČELO OKUPLJANJE ŽENSKE SENIORSKE REPREZENTACIJE SRBIJE – Sportski savez Beograda\nPočetnaKošarkaPOČELO OKUPLJANJE ŽENSKE SENIORSKE REPREZENTACIJE SRBIJE\nŽenska košarkaška reprezentacija Srbije ovog leta takmičiće se na Evropskom prvenstvu (27. jun – 7. jul) kao domaćin. Pripreme naših reprezentativki počinju 15. maja na Zlatiboru, a od juče je u beogradskoj dvorani Vizura počelo okupljanje i postepeni ulazak u radni ritam.\nKandidatkinje za dres Srbije dolaziće u Beograd, kako im se budu završavale klupske obaveze. U tom periodu imaće lekarske preglede, prolaziti kroz testove i treninge i imati razgovore sa selektorkom Marinom Maljković.\nPreostale dve grupe Evropskog šampionata igraju se u Letoniji. U A grupi nalaze se Letonija, Španija, Ukrajina i Velika Britanija, dok su u grupi B Francuska, Češka, Crna Gora i Švedska.\nTitulu će braniti reprezentacija Španije, a šest prvoplasiranih timova sa Evropskog šampionata obezbediće plasman na kvalifikacioni turnir za odlazak na Olimpijske igre u Tokiju.


Prezentacija kupljene medicinske opreme putem donacija Opštoj bolnici - YU ECO RTV\nNaslovna / Društvo / Prezentacija kupljene medicinske opreme putem donacija Opštoj bolnici\nGoran decembar 6, 2019\tDruštvo Napiši komentar 104 Pregledi\nZahvaljujući sredstvima prikupljenim na donatorskom koktelu u organizaciji Hotela “Galerija” ove godine je Opšta bolnica Subotica dobila novi gastroskop kojim je zamenjen aparat star više od 15 godina. Na koktelu je prikupljeno 40.000 evra zahvaljujući donacijama kompanija “Fiva” i BAMA i drugim kompanijama.\nNa konferenciji za novinare, direktor Opšte bolnice Subotica, dr Slobodan Puškar podsetio je da je u protekle 4 godine ova zdravstvena ustanova nabavila više novih aparata upravo zahvaljujući donacijama Kompanije “Fiva” i drugim donatorima koji su pokazali da razumeju koliko je važna nabavka nove medicinske opreme za unapređenje kvaliteta zdravstvene zaštite stanovništva. Pre 3,5 godine zahvaljujući donacijama kupljeni su: EKG aparati, holter EKG aparati i holteri pritiska.Ovi aparati omogućili su smanjenje ili neutralisanje liste čekanja . Pre 2,5 godine kupljen je mobilni rendgen, a potom i stacionarni rendgen koji je zamenio aparat proizveden 1976. godine. Sredstvima donatora ove godine Odeljenje gastroenterologije dobilo je nov gastroskop vredan 40.000 evra.\nKompanija “Fiva” jedan je od najvećih donatora subotičke Bolnice, a u njihovoj organizaciji se svake godine održava Donatorski koktel na kojem se prikupljaju sredstva za nabavku nove opreme za Opštu bolnicu Subotica.\nU ime grada na donaciji subotičkoj Bolnici zahvalila se sekretar Sekretarijata za društvene delatnosti grada Subotice, Jasmina Stevanović. Ona je istakla da su svi donatori pokazali, ne samo humanost nego i potrebu da se pomogne jednoj od najznačajnijih ustanova u ovom delu Vojvodine. Ona je posebno naglasila podršku Pokrajinskog sekretarijata za zdravstvo Opštoj bolnici Subotica.\nIz kompanije „Fiva” istakli su da je iz njihove kompanije ove godine opredeljeno 10.000 evra za kupovinu božićnih paketića za socijalno najugroženiju decu iz Subotice i okoline.\nPrethodna Turnir u florboulu u Bajmoku\nSledeća Otvoren Regionalni inovacioni startap centar


Sednica Gradskog veća: gradonačelnik apelovao da se ne skrnavi spomenik na Trgu srpskih ratnika - Raski Portal\nredakcija3 March 22, 2019\t0 Komentara\nNa osamdeset trećoj (vanrednoj) sednici Gradskog veća grada Kraljeva pred većnicima se našlo dvadeset šest tačaka dnevnog reda.\nGradski većnici su doneli Rešenje o raspoređivanju sredstava za sufinansiranje projekata za ostvarivanje javnog interesa u oblasti javnog informisanja na teritoriji grada Kraljeva u 2019. godini. Kako je gradonačelnik rekao, ovo rešenje se odnosi na raspored sredstava za medije koji će se na osnovu konkursa realizovati i deo sredstava u iznosu od jednog miliona koji će biti opredeljen po posebnom programu…\n„Ovo je uvodna tačka koja će omogućiti raspisivanje Konkursa za sufinansiranje medijskih projekata u 2019. godini. Procedura je ove godine složenija jer je neophodna i saglasnost Ministarstva finansija. Grad Kraljevo je uputio zahtev Ministarstvu i, po dobijanju saglasnosti, raspisaćemo javni poziv“, rekao je gradonačelnik.\nGradsko veće je donelo Zaključak kojim se utvrđuje Predlog rešenja o davanju saglasnosti na Strateški plan Komunalne policije grada Kraljeva za period 2019–2023. godina.\n„U ovom planu su izneti najvažniji komunalni problemi grada i mogućnosti za njihovo rešavanje. Članovi Veća smatraju da je neophodno angažovanje većeg broja ljudi, ali i vozila. Komunalna policija raspolaže samo jednim vozilom i jednim skuterom, a potrebno je obezbediti još vozila kako bi funkcionisanje komunalne policije bilo na znatno višem nivou“, izneo je gradonačelnik.\nOn je iskoristio priliku i da apeluje na građane Kraljeva da se deca ne penju na postament rekonstruisanog spomenika na Trgu srpskih ratnika.\n„Spomenik je podignut borcima koji su poginuli u Prvom i Drugom balkanskom i Prvom svetskom ratu i mi treba da poštujemo ljude koji su dali živote za našu slobodu, da ne skrnavimo spomenik koji je njima posvećen, a koji je rekonstruisan. Nije cilj da komunalni policajac izađe na lice mesta i napiše kaznu građaninu čije se dete penje po postamentu spomenika i da na taj način puni budžet Kraljeva. Suština je da se takve stvari više ne događaju i da decu vaspitavamo da poštuju pretke, da poštuju ratnike koji su dali svoje živote kako bismo mi danas živeli u slobodi“, objasnio je Terzić.\nVećnici su doneli Rešenje o davanju saglasnosti Preduzeću za proizvodnju i promet hidroelektrične energije „STH ENERGY“ d.o.o. Kraljevo za ustanovljenje prava službenosti prolaza na KP broj 3912 KO Mlanča radi izgradnje i postavljanja čeličnog cevovoda dužine 20 m za MHE „Grajići 1“, kao i rešenja kojim se kao neosnovani odbijaju Prigovor „Hidroenergo Dubočica“ d.o.o. Žiča, izjavljen na lokacijske uslove za izgradnju MXE „Bresnik“ na reci Drsnici, u Bresniku i Magliču, i Prigovor „Elektro Slatina“ d.o.o. iz Milića kod Ušća, izjavljen na lokacijske uslove za izgradnju male hidroelektrane na Grajićkoj reci.\nGradonačelnik je napomenuo da su većnici na nekoliko sednica raspravljali o mini hidroelektranama i da smatra da je pravi trenutak da on i lokalna samouprava kažu svoj stav o mini hidroelektranama, budući da se grade na području Kraljeva, Raške i na teritoriji drugih opština i gradova u Srbiji. On je nedavno imao veoma plodonosan i sadržajan razgovor sa dekanom Šumarskog fakulteta u Beogradu prof. Ratkom Ristićem, koji je bio na čelu tima stručnjaka koji su napravili elaborat o mini hidroelektranama na teritoriji Srbije i pokazali koristi i štete od njihove izgradnje u Srbiji.\n„U mini hidroelektranama se zapošljava jako mali broj ljudi, te mi niti dobijamo značajniji novac od poreza na zarade niti uspevamo da rešimo pitanje velikog broja ljudi u udaljenim područjima od centra Kraljeva. Naš energetski sistem nije zasnovan na snazi mini hidroelektrana i, u pogledu celokupne električne energije koju koriste privreda i građanstvo, udeo struje koju one proizvedu je jako mali – nema ni velike koristi za energetski sistem. Jedinu korist imaju ljudi koji ih grade jer struju ne prodaju po cenama koje važe za druge izvore energije nego po znatno višim cenama. Iz tog razloga Gradsko veće će, u situacijama kada ne postoji pravni osnov da prihvati žalbe vlasnika mini hidroelektrane ili ljudi koji žele da ih grade, i dalje odbijati te žalbe. Prihvataćemo ih kada je zakon na njihovoj strani i kada bi eventualno tužbom prema gradu Kraljevu mogli da naplate određeni iznos štete. Štitićemo budžet grada i samo u tim situacijama prihvataćemo ovakve zahteve i žalbe, u drugim ćemo nastojati da ih odbijamo“, objasnio je gradonačelnik.\nGradsko veće je donelo Zaključak kojim se utvrđuje Predlog zaključka o usvajanju izveštaja o radu Javnog pravobranilaštva grada Kraljeva za 2018. godinu. Prema rečima gradonačelnika, izveštaj je sadržajan i u njemu su predstavljeni parnični i vanparnični postupci koje je grad vodio prošle godine, od kojih su neki započeli znatno ranije, vodili su se u toku prethodne godine, a neki se neće završiti ni ove. Gradski javni pravobranilac je govorio o najvažnijim sudskim sporovima u pogledu iznosa sredstava koje grad može da plati u slučaju gubitka spora, ali je bilo reči i o velikom broju šteta koje su nastale činjenjem ili nečinjenjem organa grada Kraljeva, na prvom mestu zakona koji predviđa da na osnovu ujeda pasa bez vlasnika građani imaju pravo na nadoknadu štete od jedinice lokalne samouprave.\n„U 2018. godini postojao je spor sa 40 lica koje su ujeli psi ili je nastala šteta od pasa koji nemaju vlasnika na domaćinstvima odnosno domaćim životinjama. Za ukupno 40 zahteva isplaćeno je tri miliona dinara. Građani koji nisu želeli da tuže grad obraćali su se Gradskom javnom pravobranilaštvu zahtevom da se napravi vanparnični sporazum i 300 ovih zahteva realizovano je uz iznos od šest miliona dinara. Na ovaj način grad je uspeo da uštedi gotovo dvadeset miliona dinara, što su ogromna sredstva“, istakao je Terzić.\nGradonačelnik je naveo da je bilo reči i o političkim tužbama, zahtevima da grad Kraljevo plati sto miliona dinara.\n„To je bilo zbog smena koje su se dešavale pre dolaska Srpske napredne stranke na vlast. Iako nismo učesnici ovih događaja i niko od nas tada nije bio ni smenjivan niti je koga smenjivao, grad je morao da postupi odgovorno i da dokazuje da ti ljudi jesu nelegalno smenjeni, ali da su i na nezakonit način izabrani, imenovani i postavljeni. Uspeli smo da ovo dokažemo i uštedimo novac u budžetu grada Kraljeva“, rekao je gradonačelnik dr Predrag Terzić.\nTags: info24, portal www.raski.rs, Raska, srbija\nPROJEKAT GRAD - BOTANIČKA BAŠTA: Sadnja novih 700 stabala u Kraljevu, evo i na kojim lokacijama


Prethodno nam je iz kluba potvrđeno da je jedan od igrača zaražen korona virusom, a sada znamo i ko je u pitanju.\nCentru Partizana Nikoli Jankoviću potvrđeno je prisustvo virusa Covid-19 u organizmu. Nakon završetka sezone, Janković je planirao da putuje u inostranstvo na odmor i shodno propisanim procedurama, obavio je test na korona virus. Ipak, test je potvrdio prisustvo virusa u organizmu, iako Janković trenutno nema nikakve simptome.\nBili Beron u duelu sa Nikolom Jankovićem\nU skladu sa instrukcijama lekara, Nikola Janković se odmah uputio u samoizolaciju.\nOstali prvotimci i članovi stručnog štaba, biće preventivno testirani u najkraćem roku.\nVIDEO: Košarkaši Partizana na fudbalskom derbiju u polufinalu Kupa Srbije


Završeni su radovi na izgradnji i opremanju dvije stambene zgrade sa ukupno 12 stanova u naselju Varda u koje će useliti porodice Roma iz Kaknja.\nU petak, 31. januara 2014. godine, zgradu je obišla i komisija zadužena za tehnički prijem objekta. Useljavanje u stanove će započeti nakon što bude izvršeno priključenje zgrada na elektro-mrežu. Zahtjev za priključenje je upućen Elektrodistribuciji Zenica, a izvršena je i uplata troškova priključka. Dakle, sada se samo čeka intervencija Elektrodistribucije.\nU 10 stambenih će useliti 10 porodica – korisnika projekta stambenog zbrnjavanja Roma koji su ostvarili ovo pravo kroz proceduru javnog poziva.\nU preostale dvije stambene jedinice uselit će porodice koje će u sljedećoj fazi projekta biti iseljene sa lokacija na kojima trenutno žive kako bi se na tim lokacijama gradili novi stambeni objekti za zbrinjavanje Roma.\nRadove je finansiralo Ministarstvo za ljudska prava i izbjeglice BiH u iznosu od 300.000 KM, dok je iznos od 63.216 KM obezbjedila Općina Kakanj.\nRealizaciju projekta Općina Kakanj pomogla je i kroz dodjelu zemljišta i izradu projekte dokumentacije, tako da Općina Kakanj u finansiranju projekta učestvuje sa 95.000 KM.\nVlasnik sagrađenih objekata socijalnog stanovanja će biti Općina Kakanj, a korisnici će dobiti pravo korištenja. Izvođač radova koji je odabran kroz tendersku proceduru je preduzeće “Seta inženjering” Zavidovići.\nOpćina Kakanj i Humanitarna organizacija “Hilfswerk Austria International” u Kaknju će graditi novih 8 stanova za stambeno zbrinjavanje socijalno-ugroženih romskih porodica. Ugovor o realizaciji ovog projekta potpisali su u Sarajevu 22. januara 2014. godine općinski načelnik Nermin Mandra i Suzana Jašarević, direktorica ureda “Hilfswerka” u BiH.\nVrijednost donacije “Hilfswerk”-a iznosi oko 150.000 KM, dok je učešće Općine Kakanj u realizaciji projekta 80.000 KM. Radi se o realizaciji projekta „Roma Action – podrška socio-ekonomskom uključenju romske populacije u BiH putem obezbjeđenja stambenih jedinica i socio-ekonomskih mjera sa aktivnim učešćem lokalnih vlasti“.\nCilj projekta je pružanje doprinosa poboljšanju životnih uslova i socio-ekonomskom uključenju romske populacije u četrnaest općina u BiH. Ukupna vrijednost projekta je gotovo 6 miliona KM, od čega EU finansira gotovo 5 miliona KM, a ostatak općine, kantoni, te Federalno ministarstvo raseljenih lica i izbjeglica.\nZnačajna novčana sredstva koja će doći u Kakanj su rezultat ozbiljnog pristupa općinske administracije rješavanju problema stanovanja u naselju Varda, te nastojanja da se ova lokacija urbanizira i uredi, što je donator prepoznao, te u konačnici uvrstio Kakanj među općine u kojima će graditi stambene jedinice za Rome.\nNedavno je Općini Kakanj odobren i novčani iznos od 190.000 KM od strane Ministarstva za ljudska prava i izbjeglice BiH u svrhu izgradnje nove 4 stambene jedinice za Rome, te izradu urbanističkog plana naselja Varda, uređenje lokacije i infrastrukturu.\nUz već izgrađenih 12 stanova u naselju Varda, implementacijom dodijeljenih sredstava, uz učešće Općine Kakanj u obliku dodjele zemljišta, potrebnih dozvola i sl, brojka stanova koji će biti dodijeljeni Romima će iznositi 24.\nPrethodni članakOdbojkašice Viteza novim porazom ispale iz utrke za prvo mjesto\nSljedeći članakOPET: Zeničani kratko bez električne energije


Сведочили мајка, сестра и полицајци-спасиоци\nHomeHronikaSvedočili majka, sestra i policajci-spasioci\nSvedočili majka, sestra i policajci-spasioci\n09/10/2021Redakcija BALKAN TVHronika, Vesti, za slajder0\nMajka i sestra U. J. (23), devojke koja je dospela u žižu javnosti nakon što je nedavno, kako se sumnja, pretukao Slobodan Milutinović Snajper, koji se tereti za njenu otmicu, su u novosadskom Višem javnom tužilaštvu dale izjave kao svedoci u postupku koji se vodi protiv njega.\nKako je za “Dnevnik” povrdio pravni zastupnik U. J., advokat Miloš Bugarski, one su saslušane u toku prepodneva.\nPrema našim saznanjima, majka i sestra oštećene, koja ima status posebno osetljivog svedoka, ispričale su sve u vezi s lokacijom koju je u poruci poslala U. J. svojoj sestri sporne večeri.\nTakođe, su saslušani i pripadnici policije koji su postupali u akciji spasavanja dvadesettrogodišnje devojke.\nSledeće nedelje trebalo bi da bude saslušan i osumnjičeni Slobodan Milutinović Snajper, koji, kako “Dnevnik” saznaje, još uvek nije izneo svoju odbranu.\nSledeće nedelje trebalo bi da bude saslušan i osumnjičeni Slobodan Milutinović Snajper, koji, kako „Dnevnik” saznaje, još uvek nije izneo odbranu\nOn je uhapšen pre nepunih mesec dana nakon što je u iznajmljenom stanu na Podbari pretukao U. J, koja ga je, prema pisanju medija, već prijavljivala zbog nasilja. Njemu je 21. septembra, zbog postojanja osnovane sumnje da je izvršio krivično delo otmica, sudija za prethodni postupak Višeg suda u Novom Sadu odredio pritvor do 30 dana.\nZa krivično delo koje se stavlja na teret Milutinoviću zaprećena je kazna zatvora od 10 godina.\nInače, porodici U. J. su, u noći između srede i četvrtka, zapaljena dva automobila, koja su se nalazila na parkingu u Stražilovskoj ulici ispred broja 33. Taj vandalski čin su mnogi povezali sa saslušanjem majke i sestre devojke koja je bila u emotivnoj vezi s Milutinovićem.\nPodsetimo, još uvek nepoznati muškarac zapalio je vozila marke BMNJ DŽ5 i mercedes A klase, koji su u vlasništvu porodice U. J..\n– BMNJ je u vlasništvu njenog oca, a mercedes je njen – kaže jedan od komšija i dodaje da je, kako se vidi na kamerama, požar namerno izazvan. Na snimku se vidi muškarac koji se krije u ulazu zgrade, a potom kako ide ka automobilima. On u ruci nosi flašu, a na glavi ima kapuljaču i u trenutku kada prilazi automobilima, poliva ih, verovatno, benzinom. Nakon što je plamen zahvatio oba vozila, nepoznati muškarac, kojem je vatra zahvatila jednu nogu, beži s lica mesta.\nPorodica kojoj pripadaju automobili živi u obližnjoj zgradi, a skupocena vozila bila su parkirana na zakupljenim mestima.\nUprkos brzoj intervenciji vatrogasaca, na automobilima je, kako se naš reporter uverio na licu mesta, pričinjena je velika materijalna šteta, a na svu sreću niko nije povređen.\nPolicija intenzivno ispituje sve opcije i radi na otkrivanju počinioca i nalogodavca. Takođe se proveravaju i čaršijske priče da je, navodno, Snajper, iz pritvora, preko svojih ljudi, na ovaj način pokušao da izvrši pritisak na devojku da povuče tužbu.\nSlobodan Milutinović Snajper hapšen je i početkom septembra zajedno sa svojom zakonitom suprugom, u policijskoj akciji, u okviru koje je rasvetljeno i ubistvo MMA borca Uroša Stefanovića (27) i ranjavanja Gorana Kovačevića Goranca (47). Oni su uhapšeni jer su u svom posedu imali nelegalno oružje, a nakon saslušanja bračnog para Osnovno javno tužilaštvo u Novom Sadu je tada predložilo da se Snajperu odredi pritvor do 30 dana, ali je sudija za prethodni postupak odlučio da mu dozvoli da se u daljem postupku brani sa slobode.\nNa to rešenje se tužilaštvo žalilo, ali je vanpretresno veće, odlučujući o toj žalbi, potvrdilo odluku Osnovnog suda da se Milutinoviću dozvoli odbrana sa slobode.\nSnajper je u žižu javnosti došao i kada je početkom marta ove godine u akcije policije Republike Srpske uhapšen na Jahorini. Tada je priveden s još jednom osobom iz Novih Ledinaca zbog, kako je tada saopšteno, nedozvoljene proizvodnje i prometa oružja. Nakon kriminalističke obrade, obojica su pušteni na slobodu.\nStefanović: Monstruozne laži, spreman da idem na poligraf


Crveni krst podijelio donacije porodice Glendžo – Portal RTPV\nNaslovna / Vijesti / Društvo / Crveni krst podijelio donacije porodice Glendžo\nCrveni krst podijelio donacije porodice Glendžo\nAna Dragaš 30. Septembra 2019.\tDruštvo Ostavite komentar 238 pregledi\nOvih dana Crveni krst Crne Gore, socijalno ugroženim porodicama, uručuje pomoć koju je obezbijedila porodica Glendžo. Riječ je o prehrambenim i higijenskim artiklima koje će dobiti 2.000 porodica u Crnoj Gori, a opštinska organizacija pljevaljskog Crvenog krsta, podijelila je donaciju najugroženijem stanovništvu naše opštine.\nPunomoćnik porodice Glendžo, Ivan Grdinić, kazao je da je ovo treća pomoć ovakvog tipa koju porodica dijeli. Pomoć je do sada dobilo oko 6.000 korisnika, a podijeljeno je preko 300 tona pomoći.\nOve godine u Pljevljima podijeljeno 110 paketa.\nSekretar opštinske organizacije Crvenog krsta Pljevlja, Željko Minić, zahvalio se porodici Glendžo i istakao je da je ova donacija stigla u pravom trenutku i da u našoj opštini ima dosta korisnika ove pomoći.\nPorodica Glendžo živi u Berlinu i godinama pomaže. Pored pomenute pomoći, pomažu i pojedincima, uplaćuju obroke najugroženijima preko Narodne kuhinje Mitropolije crnogorsko – primorske na Cetinju, donirali su Domu “Mladost” u Bijeloj, pomagali su i za vrijeme poplava koje su zadesile Crnu Goru i Srbiju.\nPredhodno Nizom aktivnosti kolektiv i učenici OŠ „Boško Buha“ obilježiće dječiju nedelju\nSledeće Pljevaljska hronika 30. 9. 2019.


Tačno vrijeme: 2020-09-30 19:04:12\nObjavljeno petak, 17 maj 2013 23:16\nBANJALUKA, LIVNO - Iako je na gotovo cijelom području BiH ovog proljeća evidentan enorman porast broja zmija, pojedine zdravstvene ustanove nemaju nijedan serum protiv zmijskog otrova.\nOvu poražavajuću činjenicu potvrdili su nam, prije svega, na području Livanjskog kantona, navodeći, što je još više alarmantno, da i ne znaju kada će ga nabaviti. Isti problem je, kako smo uspjeli saznati, i u ambulantama u manjim mjestima u BiH, koje imaju po jedan ili nijedan serum.\n"Dakle, ukoliko dođe do toga, pacijenta treba transportovati do najbliže opšte bolnice, a to je u Prijedoru, koja je na sat vremena vožnje, što je sasvim dovoljno da se reaguje", pojasnili su i dodali da su na našem području najopasnije zmije šarka i poskok, nakon čijeg ujeda se teža klinička slika razvija tek nakon četiri do osam sati. S druge strane, u Zavodu za javno zdravstvo Livanjskog kantona rekli su nam da u ovom trenutku nemaju nijedan serum protiv zmijskog otrova, iako je i na području tog kantona evidentan veliki broj zmija.\n"Mi smo svjesni da on spasava ljudske živote, ali ga mi, nažalost, nemamo", rekli su nam u ovom zavodu i dodali da možda u nekom od domova zdravlja ima pokoji serum, ali nisu mogli to potvrditi. U Domu zdravlja "Dr Jovan Rašković" u Mrkonjić Gradu rekli su da imaju dovoljne količine ovog seruma, potrebnog za prvu pomoć, dok su nam isto potvrdili i u domovima zdravlja u Nevesinju, Petrovcu, Prnjavoru, te u Zavodu za javno zdravstvo Srednjebosanskog kantona. Inače, prodajna cijena ovog seruma u apotekama se kreće oko 119 KM. S druge strane, ljekari kao mjere opreza navode nošenje dugih hlača i visoke obuće kako bi noge bile zaštićene od ugriza.


Vesti online / Vesti / Svet / Novi potres za Evropu: "Mi smo uz Poljsku, ne mešajte se"\nEvropska komisija zatražila je od Poljske da zaustavi pravosudnu reformu\nSijarto smatra da Komisija želi da se meša u unutrašnja pitanja Poljske i poručuje da ne bi trebalo da se ponaša kao "političko telo".\n- Stojimo uz Poljsku i pozivamo Evropsku komisiju da ne prekoračuje svoja ovlašćenja - rekao je Sijarto.\nPredsednik Evropskog saveta i bivši premijer Poljske Donald Tusk ocenio je da su promene u pravosuđu koje sprovodi vlada u Varšavi "unazađujuće", protiv evropskih vrednosti i da dovode Poljsku u rizik da bude marginalizovana.\nLider vladajuće poljske partije "Pravo i pravda" Jaroslav Kačinjski ranije je ocenio da je upozorenje Evropske komisije Varšavi da zaustavi pravosudnu reformu "političko" i poručio EU da ne bi trebalo da se meša u to pitanje.\nEvropska komisija zatražila je od Poljske da zaustavi pravosudnu reformu, naglasivši da bi mogla da ima "veoma negativan uticaj" na nezavisnost sudova, a u protivnom, navodi, očekuje je disciplinska mera već naredne nedelje.\nSVET Poljska i EU ozbiljno zaratile, glavni krivac - Rusija?!\nSVET Tusk: I Poljska će reći "zbogom" Evropskoj uniji!


Naše kulturno dobro je naša odgovornost i potreba - Bošnjačko vijeće u Crnoj Gori\nMr Aldemar Ibrahimović, akademski slikar, član Bošnjačkog vijeća\nOvo obraćanje započinjem podsjećanjem na Ibrahima Zioca, glavnog lika u romanu Husaina Basica „Pusto Tursko”, koji kao osmanlijski zvaničnik obilazi prostore tadašnje Knjaževine Srbije da popiše sta je ostalo iz osmanlijskog vakta poslije izvršenog kulturocida.\nSvjedoci smo, nažalost, da je naše kulturno-materijalno nasljeđe, u poslednjih 40-50 godina, došlo u sličnu situaciju, kao i u vrijeme pomenutog junaka iz Huseinovog romana. Krivicom, nebrigom, nemarom institucija koje su sistemski bile dužne da zaštite ova materijalna dobra, a onda nemar i neznanje njihovih vlasnika, pa i nas samih koji smo svu tu destrukciju posmatrali skoro ravnodušno kao da se to nas uopšte ne tiče. Tako danas imamo katastrofalnu situaciju starih Rožaja koja su pedesetih godina upoređivana sa Kotorom, Perastom, Prizrenom i Kruševom u Makedoniji, a koja su na inicijativu poznatog arhitekte tog vremena Jovana Krunića, trebala ući pod zaštitu UNESKO-a. Nažalost, sve je to nemilosrdno uništeno i nestalo. Jedva smo uspjeli, kod Uprave za zaštitu kulturnih dobara sa Cetinja, zaštititi samo jedan objekat – „Kučansku džamiju”. Na osnovu ovog podatka možemo zamisliti kakva je situacija u drugim u opštinama na sjeveru.\nI pored ove, naizgled skoro beznadežne situacije, postoji još uvijek na destine objekata u Plavu, Gusinju, Bijelom polju, Pljevljima, Petnjici i Rožajama, koje bi prije svega trebalo popisati, evidentirati, mapirati, a onda uraditi program njihove zaštite uz eventualnu njihovu namjenu koja bi im udahnula „novi život” i na taj način otrgla od zuba vremena. Naravno, ovime bi trebale da se bave institucije koje su nadležne, lokalne zajednice pa i pojedinci koji su u mogućnosti da to učine. Imamo već nekoliko primjera đe su upravo pojedinci odradili veoma značajne poduhvate, kao što su: Petnjička džamija, Kula Kršića, Pepića, Bećiragića kuća u Rožajama…\nTreba naći modus edukacije vlasnika materijanih dobara o kulturno-istorijskim vrijednostima sa kojima raspolažu, te postići dogovor o zaštiti od daljeg propadanja i nestajanja.\nNaravno, mišljenja sam, da bi sve ovo bilo lakše i bolje sprovesti i realizovati da smo izgradili i priveli namjeni Bošnjacki kulturni centar u Podgorici, jer je taj i takav centar od kapitalnog značaja za samobitnost našeg naroda, jer bi se pod jednim krovom objedinilo naše kulturno nasljeđe i stvorila tačka okupljanja u raznim prilikama i raznim povodima. Ko ne razumije, ili je blago rečeno bojkotovao realizaciju ovog projekta, direktno radi (svjesno ili nesvjesno) urušavanju našeg habitusa, jer bez kulture postajemo bezlična masa sakupljena oko imena Bošnjak, dok ne isčilimo u vihoru neznanja o sopstvenom identitetu. Stoga, treba da se zapitamo, danas i sa ovog mjesta, sta je sa izgradnjom objekta Bošnjačkog kulturnog centra na vec opredijeljenoj lokaciji u Staroj varoši- Podgorica i da lociramo i prozovemo one koji su, po mom mišljenju, odgovorni za nesprovođenje ovih aktivnosti.\nLokacija, kao sto sam rekao je opredijeljena, uz dobijene urbanističke uslove i usvojen idejni projekat. Postavljaju se pitanja zašto je taj projekat zaustavljen, posebno imajući u vidu značajne napore, energiju i sredstva koja su uložena da taj projekat zaživi. Da bih bio jasan i konkretan, odgovor prvenstveno trazim od Islamske zajednice Crne Gore i njenog rukovodstva, kao rukovodećih organa Fondacije Bošnjačkog kulturnog centra koje smo vec imenovali (Skupstine i Upravnog odbora) .\nOvo pitanje, kao jedan od zaključaka ovog skupa, treba da bude pokrenuto konstruktivno i bez odlaganja, jer u drugom smislu, naše djelovanje nema svrhe i deklarativnog je karaktera.


"Delfini" potopljeni – Hrvatska se revanširala Srbiji za poraz u Nišu - BIGportal.ba\nMart 12, 2019 0109\nVaterpolo reprezentacija Srbije poražena je od Hrvatske u poslednjem kolu Evropa kupa sa 12:9 (1:0, 4:4, 5:2, 2:3).\n“Barakude” su se ovako revanširale “delfinima” za poraz u Nišu, međutim kako su se obe selekcije plasirale na Završni turnir, ovaj meč nije imao takmičarski značaj.\nIako je obezbedila plasman u Budimpeštu, selektor Dejan Savić poveo je jak sastav u Sisak, ali je i pored toga naša selekcija doživela poraz.\nUtakmica je otvorena prilično neefikasno, videli smo samo jedan pogodak u prvoj četvrtini i to u mreži Srbije. U nastavku borba se rasplamsala, a na pauzu se otišlo sa rezultatom 5:4 za domaćina.\nHrvatska je furiozno krenula treću deonicu, Marko Joković je postigao dva gola i prednost “barakuda” bila je +3, 7:4. Do kraja susreta naša selekcija nije uspela da se vrati Hrvati su mirno priveli utakmicu kraju.\nPo dva gola za Srbiju postigli su Dušan Mandić, Andrija Prlainović, Stefan Mitrović i Filip Filipović, a jedan Milan Aleksić. Kod domaćina najbolji je bio Maro Joković sa četiri gola.\nZavršni turnir Evropa kupa biće održan u Zagrebu od 5. do 7. aprila, gde će Srbija biti u grupi sa Hrvatskom, Crnom Gorom i Francuskom.\nPredsjedniku FSA produžena suspenzija zbog zlostavljanja fudbalerki\nValverde: Mesi će odlučiti, raduje me povratak Zidana\nSPAL ubjedljiv protiv Kjeva u Veroni


„Mislim da izjavu Federike Mogerini treba razumeti u kontekstu činjenice da je ona odlazeća šefica diplomatije Evropske unije, te bih u tom smislu rekao da je na taj način ostavila neku vrstu legata nečeg što nije urađeno za vreme njenog mandata. Ali potpuno je drugačija politika prema proširenju, recimo, Francuske i nekih drugih zemalja-članica EU.“\nOvako Igor Bandović, programski menadžer Evropskog fonda za Balkan, komentariše poziv Federike Mogerini, odlazeće visoke predstavnice Evropske unije za spoljnu politiku i bezbednost, da Unija zadrži snažno prisustvo na Zapadnom Balkanu i da pokaže jasan interes da uvede čitav region u svoje članstvo.\n„Ubeđena sam da ćemo, ako to ne uradimo, zažaliti već za nekoliko godina“, poručila je Mogerini na godišnjoj konferenciji ambasadora EU, pre tri dana u Briselu. Dodala je, doduše, da je to dug i komplikovan proces, za koji će biti potrebno ne malo vremena.\nTakmičenje za uticaj\nIzjavu Federike Mogerini Mladen Lišanin iz beogradskog Instituta za političke studije čita kao verovatnoću da od proširenja EU ni u narednih pet godina nema ništa, zbog čega Brisel treba da se pripremi za borbu za uticaj na Zapadnom Balkanu.\n„Rekao bih da Evropska unija, shvatajući da verovatno ni za vreme mandata buduće Evropske komisije nema ništa od proširenja, upravo pokušava da se pozicionira i pripremi za buduće takmičenje za uticaj u ovom delu Evrope sa tim neevropskim akterima na koje se uporno poziva“.\nPošto je prilično izvesno da ni u narednih nekoliko godina nema ništa od proširenja, ukazuje Lišanin, „postavlja se pitanje da li Evropska unija kao akter u celini ima kredibilitet da tu priču održi barem na aparatima i aktuelnom do nekih boljih vremena ili će vakuum koji nastane njenim definitivno u izvesnom smislu povlačenjem iz ovog regiona popuniti neko od drugih rivala Evropske unije.“\nDa Zapadni Balkan jeste Evropa i da neće biti potpune konsolidacije Evrope bez tog regiona poručio je 3. septembra sa Bledskog strateškog foruma (BSF) premijer Slovenije Marjan Šarec. Naglasio je da priče o budućnosti EU ne smeju da u drugi plan stave temu proširenja i dodao da će proširenje EU na Zapadni Balkan biti prioritet predsedavanja njegove zemlje EU tokom druge polovine 2021. godine.\nI nemačka kancelarka Angela Merkel, koja, doduše, za dve godine odlazi sa funkcije, poslala je poruku pre dve nedelje da će Evropa biti istinski ujedinjena tek kad ceo Zapadni Balkan postane deo EU.\nNjena izjava, kako prenosi evropsko izdanje američkog medija Politiko, dodatna je potvrda posvećenosti Berlina proširenju Evropske unije, ali je to nepopularna ideja među nekim članicama EU i mnogim biračima u zapadnoj Evropi.\nFrancuski predsednik Emanuel Makron poslednjih godina naročito je bio skeptičan u pogledu proširenja.\nIako je nedavno posetio Srbiju i obećao podršku regionu, i tada je, kao i mnogo puta pre, ponovio da najpre EU mora da se iznutra reformiše, pa tek onda da nastavi proces proširenja.\nUmesto EU, mit o Rusiji i Kini\nIgor Bandović podseća da se prošle godine, kada je Evropska komisija predložila novu strategiju za Zapadni Balkan i istakla 2025. kao indikativnu godinu mogućeg ulaska Srbije i Crne Gore u EU, pojavilo, konačno, svetlo na kraju tunela. Karte će se, međutim, ubrzo preokrenuti.\n„Ta strategija nije prošla, ostala je mrtvo slovo na papiru, a onda su došle druge teme i drugi problemi za Evropsku uniju, kao što je Bregzit, tako da je proširenje sklonjeno u zapećak“, kaže Bandović.\nIako ne smatra da je politika proširenja EU izgubila kredibilitet, Bandović ocenjuje da postaje sve teže ideju proširenja „prodati“ na Zapadnom Balkanu, što su shvatili i političari u zemljama regiona. Oni su, kaže, u međuvremenu, u toj igri odlaganja naučili kako da tehnički igraju sa Briselom, a da izigravaju reforme – na papiru, u zakonima, sve u redu, ali implementacije nema.\nPošto svojim biračima ne mogu lako prodati obećanje da će za nekoliko godina postati građani EU, okreću se onome što im se lakše može prodati: mitu o majci Rusiji, Evroaziji, Kini.\nJačanje uticaja Rusije i drugih neevropskih igrača, posebno, u Srbiji i Republici Srpskoj, kako je u avgustu u studiji BiEPAG-a (Balkans in Europe Advisory Group, Savetodavna grupa Balkan u Evropi) primetio austrijski ekspert za Zapadni Balkan Florian Biber, događa se u okruženju geopolitičke neizvesnosti i nedostatka zapadnog liderstva u regionu.\nOd neširenja EU na Zapadni Balkan koristi imaju neevropski igrači koji se u regionu pozicioniraju – Rusija i Kina, pre svih, kaže Bandović:\n„U kojoj meri Evropska unija može da preovlada i da ponovo otvori prostor za sebe u toj kompeticiji snaga – to ostaje da se vidi, ali ta vrsta nečinjenja i posmatranja sa strane šta se događa na Balkanu za Evropsku uniju može da predstavlja veliki problem“g, upozorava ovaj naš sagovornik.\nDržave Zapadnog Balkana neprekidno se sa adresa u Briselu podsećaju na dubinske reforme koje se očekuje da sprovedu.\nS druge strane se odgovara prigovorima da je test za države Balkana koje su i danas izvan EU, znatno teži nego što je bio za, na primer, Rumuniju i Bugarsku, kada su primljene u EU 2007. godine. Igor Bandović kaže da se tadašnja atmosfera bitno razlikovala od sadašnje.\n„Zemlje bivšeg Istočnog bloka – Bugarska, Rumunija – možda u tom trenutku nisu bile spremne za prijem, ali postojao je ogroman entuzijazam starih članica i evropskog javnog mnenja da ih prime, da ih reformišu i na taj način zaokruže evropski kontinent. Ono što danas imamo velika je razlika u odnosu na to vreme. Dogodili su se neki sukobi, recimo, Ukrajina, dogodila se, zatim, migrantska kriza, postoji strah kod građana Evropske unije od novih stvari, a proširenja bi svakako bila nova stvar. S druge strane, političke elite u Evropskoj uniji takođe se boje gubljenja podrške od svojih sopstvenih građana za glasanje, recimo, o Zapadnom Balkanu“, ocenjuje Bandović.\nOdlaganje proširenja potkopavanje EU?\nOno što je poteškoća Evropske unije u kontekstu proširenja, podseća Mladen Lišanin, jeste to što Unija kao supranacionalna struktura ne može da odlučuje o tome bez konsenzusa svih svojih članica.\n„Naročito je to važno kada suprotne stavove od predstavnika tela i organa u okviru Unije imaju predstavnici njenih najmoćnijih država-članica, kao što je sada slučaj sa Emanuelom Makronom. Dakle, mi možemo da čujemo iz Evropske komisije i Evropskog saveta snažne reči podrške, načelno govoreći, proširenju i različite motivacione poruke lokalnim akterima na Zapadnom Balkanu, ali istovremeno sasvim drugačiju retoriku iz Pariza, pa i iz Holandije i još nekih moćnih zemalja u Evropskoj uniji.\nČini mi se da su i političke elite i većina stanovništva u ovom regionu naučili da vrlo pažljivo osluškuju šta govore najmoćnije države-članice i da se to često pokazuje kao verovatno i važnije od motivacionih govora kakav je ovaj poslednji Federike Mogerini“, ukazuje Lišanin\nI koordinator BiEPAG-a Florian Bieber u intervjuu za Euronews nedavno je podelio svoje poglede o izazovima i perspektivama procesa evropske integracije zemalja Zapadnog Balkana, postavivši izuzetno značajna pitanja:\nKoliko dugo može trajati ova igra čekanja? Zašto Francuska i Holandija blokiraju pregovore o pristupanju s Albanijom i Severnom Makedonijom? Da li se tom svojom nespremnošću rugaju politici proširenja EU? Može li odlaganje proširenja na Zapadni Balkan potkopati i samu EU?\nU iščekivanju nove briselske administracije, još uvek se, zapravo, i ne zna da li će uopšte više i postojati pozicija evropskog komesara za proširenje. A nesigurnost u vezi sa tim, kako upozorava austrijski ekspert, izaziva bojazan da će politika proširenja biti još niže na agendi EU nego što je do sada bila.


Dom koji se slobodno može nazvati raskošnom porodičnom rezidencijom doživeo je male transformacije koje su mu omogućile da u potpunosti uživa u okolnoj netaknutoj prirodi...\nOva prostrana kuća na jezeru Vašington izgrađena je krajem prošlog veka. Porodica je renovirala kuću pre skoro dvadeset godina i u njoj zasnovala porodicu. Vreme je prolazilo, deca su porasla i iselila se iz porodične kuće, a roditelji su za sebe poželeli udoban i miran prostor koji će u potpunosti pratiti njihov ritam života i odgovoriti svakodnevnim potrebama.\nPrethodno preuređenje učinilo je velika poboljšanja ali ipak nije uspelo da reši neka funkcionalna pitanja kuće. Kako se radi o tradicionalnoj gradnji koja je prostor delila na glavnu porodičnu kuću i kuću namenjenu posluzi (koje odavno nije bilo), vlasnici su najpre morali da se izbore sa skučenim prostorima i uskim hodnicima.\nRenoviranjem je stavljen akcenat na prostrani dnevni boravak u kome potpunu prevlast odnosi bela boja u kombinaciji sa neutralnim drvenim nameštajem. Iako se ovo čini kao siguran i pomalo dosadan potez kome pribegavaju svi dizajneri kada žele da “otvore” dom, u ovom slučaju upravo je belina zidova bila poslednji podsticaj ka eleganciji i modernom izgledu.\nStakleni delovi predvorja, kao i proširena kuhinja koja je od poda do plafona ukrašena mermernim radnim površinama u sivoj, kao i visećim elementima u snežno beloj boji, dodatno su naglasili sjaj i raskoš tradicionalnog doma.\nNa kraju, valja pomenuti i verovatno najkomforniji i najoriginalniji deo doma, a to je ljupki vrt sa malenim bazenom, koji je u potpunosti osmišljen kao miran kutak, idealan za leškarenje na suncu ili čitanje knjige.


Honda je pristala da proda svoju jedinu britansku fabriku automobila u Swindon-u na jugu Engleske logističkom gigantu Panattoni, rekao je portparol kompanije, budući da novi vlasnik navodno planira da uloži veliku investiciju na ovom prostranom mestu.\nJapanski proizvođač automobila, koji proizvodi oko desetinu od 1,5 miliona proizvedenih automobila u Britaniji, doneo je odluku dve godine nakon što je 2019. objavio nameru da prekine proizvodnju u svojoj fabrici u Swindon-u.\nHonda, koja se muči u Evropi, rekla je da zatvaranje fabrike nije povezano sa odlaskom Britanije iz Evropske unije, ali da je potrebno usredsrediti aktivnosti na regije u kojima očekuje da će prodati većinu automobila.\nPanattoni je rekao da ulaže 700 miliona funti investicija u svoj razvoj povezan sa logistikom, s ciljem stvaranja novih radnih mesta, nakon što Honda završi razgradnju pogona koji za svoje civilne hečbekove, verovatno sledećeg proleća, izvestio je ranije Financial Times .\nNajnoviji potez usledio je nakon odluka elektronskih kompanija Sony i Panasonic da iz Britanije presele svoja sedišta u EU, dok je Hitachi zaustavio projekat nuklearne energije u Britaniji usred Brexita.\nfoto: carsifu.my; Image by StockSnap from Pixabay\nAustrija: Prijava za vozača zbog nedozvoljenih LED svetala